Opozicija i sankcije Rusiji: Za, protiv i ne znam - Vesti - Nedeljnik Vreme\nTreba uvesti sankcije Rusiji: Dobrica Veselinović\n27. 4. 2022. / 16.09\nOpozicija i sankcije Rusiji: Za, protiv i ne znam\nJedni su za uvođenje sankcija Rusiji, drugi su protiv, a trećima treba još malo vremena da razmisle. Kao i po mnogo čemu drugom, opozicija nije samo podeljana po pitanju odnosa prema Moskvi nakon ruske agresije na Ukrajinu, već i do koje mere Srbija treba da se veže za Evropsku uniju\nRat u Ukrajini ušao je u treći mesec, a kraj i obim već sada istorijskih sankcija Zapada Rusiji se ne nazire. Kremlj je odgovorio ucenom da “neprijateljske” zemlje ruski gas moraju da plaćaju u rubljama, a ko odbije, neće ga dobijati, što se desilo Poljskoj u Bugarskoj uz koje je stala čitava Evropska unija.\nU situaciji novog Hladnog rata Srbije neće moći da održi i privilegovini status u ekonomskim odnosima sa Rusijom i da istovremeno nastavi sa evrointegracijama. Obe strane vrše pritisak na Beograd da se opredeli.\nPrvi među jednakima pokreta Ne davimo beograd i jedan od lidera koalicije “Moramo” Dobrica Veselinović istakao je u intervju za Novu jasno svoj stav po pitanju uvođenja sankcija Rusiji. Kako je rekao, u skladu sa njihovim strateškim utemeljenjem za pristupanje Evropskoj Uniji “Srbija treba da uskladi svoju spoljnu politiku sa politikom EU i Rusiji uvede sankcije”.\nDodao je da je pitanje sankcija Rusiji “teško i polarizujuće”, ali da mu se mora pristupiti “racionalno i bez emocija”.\nSa druge strane lider Demokratske stranke Srbije (DSS) i koalicije NADA Miloš Jovanović smatra da je neprihvatljivo da Srbija uvodi sankcije Rusiji. Kako je objasnio gostujući na televiziji Nova S, to kaže zato što je “Srbin koji se bori za svoju državu”, a “srpski nacionalni interes je da se ne uvode sankcije Rusiji”.\nPredsednik DSS-a objašnjava da je “neprihvatljivo” uvoditi sankcije “savezniku u Savetu Bezbednosti”, zemlji koja Srbiji “pruža energetsku sigurnost” i sa kojom ima “vojno-tehničku saradnju”.\nIz (nekadašnje) koalicije Ujedinjeni za pobedu Srbije (UOS) ne može se jasno razaznati kakav je čiji zvaničan stav po pitanju uvođenja sankcija Rusiji. Sve što je rečeno su uglavnom opšta mesta, ni “amo ni tamo”.\nPotpresednik Stranke Slobode i Pravde (SSP) Borko Stefanović na pitanje da li bi podržali uvođenje sankcija kaže za portal “Vremena” da je “neodgovorno sada pričati o tome, kada ne znamo šta će biti u narednim nedeljama”. On smatra da su sankcije “nešto što je vrlo loše ako pogađa celi narod”, jer smo, kako kaže, i mi sami bili pod sankcijama. Dodaje da “ne mogu podržati sankcije koje pogađaju građane Rusije”, ali i da se “teško mogu izbeći”, jer Srbija “treba da se kreće ka Zapadu i bude članica Evropske Unije”.\nNa jednom delu ideološko-političkog desnog spektra već je stvoren blok “protiv uvođenja sankcija Rusiji” da bi se, kako objašnjavaju osnivači, “sačuvali vitalni državni i nacionalni interesi”. Čine ga Patriotski blok Boška Obradovića i Zavetnici pod vođstvom Milice Đurđević Stamenkovski. Saradnjom hoće da kažu “ne – nikada sankcije Rusiji, objasnila je prva žena Zavetnika.\nLider Dveri Boško Obradović još je u predizbornim obraćanjima isticao da on nikada ne bi uveo sankcije Rusiji, kao i da Srbija “nikada ne sme biti na strani NATO-a protiv Rusije”.\nPredsednik Srbije Aleksandar Vučić za sada se drži stava da Srbija, kako ponosno kaže, kao jedina zemlja u Evropi neće uvoditi sankcije Rusiji.


Stručni kursevi i obuke - Gumarsko-plastičarska struka\nPrerađivač plastičnih masa - plastičar\nKada se govori o preradi plastičnih masa to podrazumeva da se od sirovina dobijaju gotovi proizvodi ili polufabrikati. Sam postupak zavisi od sastava, vrste i stanja sirovina ( polimera). Postupci same prerade se dele prema tehnologiji prerade i nezavisno od promene fizičkog i hemijskog stanja tokom samog procesa.\nIzrađivanje pneumatika je složen zahvat za koji je potrebno imati znanja iz više različitih oblasti. U akademiji Oxford se možete kvalitetno pripremiti za obavljanje ovog posla jer polaznike obučavamo da primenjuju sve postupke u procesu izrade pneumatskih proizvoda.\nOnaj kandidat koji bude pohađao obuku i kurs za vulkanizera će se najpre upoznati sa načinom korišćenja različitih mašina koje se primenjuju prilikom obavljanja ovog posla, ali će naučiti i sve što je potrebno da bi se izvršila pravilna popravka pneumatika.\nMožda nekome ne zvuči tako interesantno, ali je ipak samo na prvi pogled nezanimljivo obrazovanje u oblasti gumarsko - plastičarske struke. Međutim, kada uzmete u obzir da su u pitanju zanati, koji su odlično plaćeni i vrlo traženi na tržištu rada, jasno je zbog čega se sve više ljudi odlučuje za stručnu edukaciju u toj oblasti.\nA ne samo da se nude kursevi i obuke za zanimanja gumarsko - plastičarske struke, nego i Obrazovni centar Akademije Oxford vrši sprovođenje programa prekvalifikacije i dokvalifikacije. Isto tako svako ko želi, u okviru ove specijalizovane obrazovne institucije ima mogućnost da pohađa stručno osposobljavanje za zanimanje prerađivač plastičnih masa - plastičar.\nU ovu grupu zanimanja spada i izrađivač pneumatika, a zainteresovanima je na raspolaganju i stručna obuka i kurs za vulkanizera.\nInformacija koja je izuzetno značajna za polaznike je vezana i za sticanje sertifikata. Moramo posebno naglasiti da ova obrazovna institucija ima sve akreditacije, koje su neophodne, a koje izdaje nadležno Ministarstvo. Upravo zato ne bi trebalo nikakvog straha da imaju polaznici, pošto će posle pohađanja izabrane edukacije, odnosno konkretnog programa školovanja, svako od njih postati vlasnik sertifikata, koji je od strane nadležnih institucija Republike Srbije priznat. Uz to što mogu informaciju o tome da su sertifikovani za izabrano zanimanje da unesu u zvaničnu radnu biografiju, imaju pravo i da od strane zaposlenih u Nacionalnoj službi za zapošljavanje zahtevaju zvaničan upis tog dokumenta u njihov radni dosije. Podrazumeva se da moraju imati otvoren dosije u jednoj od poslovnica te državne institucije, a zatim će biti neophodno da se nadležnima obrate i zahtevaju zvaničan upis, jer to isključivo oni po slovu zakona smeju da učine.\nSvakako je važno napomenuti da se obuke i kursevi za zanimanja gumarsko - plastičarske struke organizuju ne samo za pojedinačne polaznike, nego i za zaposlene u firmama. U tom slučaju će biti organizovana takozvana korporativna edukacija, a kada će određeni broj zaposlenih tog preduzeća biti u obavezi da pohađaju nastavu. Princip organizacije je vrlo jednostavan, jer će nadležno lice u okviru dotične kompanije biti u obavezi da precizira detalje direktno sa predstavnikom jedne od poslovnica institucije organizatora.\nGotovo svaka obuka i kurs za zanimanja gumarsko - plastičarske struke obuhvata i obavezu pohađanja praktičnog dela nastave, a Obrazovni centar Akademije Oxford omogućuje tom prilikom svakom prijavljenom kandidatu praksu da pohađa u okviru kompanije, koja dokazano dobro posluje i sa kojom ima neposrednu saradnju. Iz tog razloga i naglašavamo da će kandidat u tom slučaju dobiti sve garancije za kvalitet praktičnog dela nastave, koje su predviđene. Ali ipak, postoji mogućnost i da pojedinačni polaznik pronađe samostalno u kojoj firmi želi da pohađa praktičan deo edukacije, a u trajanju koje je predviđeno važećim programu. A kako institucija organizatora nema saradnju sa tom kompanijom, to neće biti ni u prilici da garantuje polazniku za kvalitet praktičnog dela nastave, o čemu će svakako on i da bude obavešten. Bitno je napomenuti da je obaveza svakog kandidata tom prilikom da dostavi relevantan dokaz o pohađanju prakse, a u trajanju koje je predviđeno važećim programom.\nKada su u pitanju pojedinačni polaznici, koje interesuje apsolutno bilo koji stručni kurs i obuka za zanimanja gumarsko - plastičarske struke, njihova je obaveza da odaberu na koji način i na kojoj lokaciji žele teoretski deo nastave da pohađaju. Biće im ponuđena opcija da to učini online ili u jednoj od poslovnica institucije organizatora, a u okviru poluindividualne, individualne ili grupne nastave. Nakon što se odluče, neophodno je da informišu nadležne u izabranom predstavništvu o tome, kako bi dobili podatak o datumu početka nastave i o ostalim detaljima koji se tiču organizacije.\nObaveza je svakog pojedinačnog polaznika da izvrši u skladu sa pravilima pomenute obrazovne institucije zvanično prijavljivanje, a što znači da mora osnovne informacije o sebi (ime i prezime, datum rođenja i broj telefona) da dostavi ili na mejl adresu ili da ih izdiktira zaposlenima lično, odnosno putem telefona.\nPostupak upisivanja je takođe propisan pravilnikom ove obrazovne institucije, pa se iz tog razloga zahteva da svaki prijavljeni kandidat lično prisustvuje upisu i da dostavi svu dokumentaciju, koja je propisana, a o čemu će prethodno da bude obavešten.\nSpisak gradova za stručne kurseve i obuke, oblast: Gumarsko-plastičarska struka


Vučić obelodanio stav Srbije o Jerusalimu - Sputnjik Srbija\n12:22 15 Novembar 2018\nVučić obelodanio stav Srbije o Jerusalimu\n14:20 07.12.2017 (osveženo 14:33 07.12.2017) Preuzmite kraći link\nPalestinski ambasador Muhamed Nabhan obavestio predsednika Srbije Aleksandra Vučića o reakciji Palestine na odluku Trampa o priznanju Jerusalima za glavni grad.\nPredsednik Srbije Aleksandar Vučić je, s druge strane, izrazio nepromenjen stav Srbije prema prijateljskom palestinskom narodu, saopšteno je iz pres-službe predsednika Srbije.\nU saopštenju se navodi da je ambasador Nabhan preneo Vučiću pozdrave predsednika Mahmuda Abasa i obavestio ga o nepromenljivoj odluci palestinske države da čvrsto podržava teritorijalni integritet i suverenitet Srbije, kao i da u međunarodnim organizacijama glasa protiv članstva Kosova.\nUz zahvalnost za takav stav i prijateljstvo prema Srbiji Vučić je rekao da Srbija ceni tradicionalna prijateljstva i da će njena spoljna politika voditi računa da ih ni u jednom trenutku ne zanemari.\nDvojica sagovornika su razgovarali o mogućnosti školovanja palestinskih studenata u Srbiji, dodaje se u saopštenju.\nVučić Aleksandar, Jerusalim, Palestina\n12:15Saudijsko tužilaštvo traži smrtnu kaznu za pet osoba zbog ubistva Hašogija\n11:14„Moj pradeda je oslobodio Niš, Prokuplje...“: Praunuk francuskog generala pisao Makronu


Ilustracija (Foto MZZP)\nU saopštenju MZZP-a dostavljenom medijima ističe se da četvrta faza Programa je počela sa zakašnjenjem krajem 2020.godine zbog pandemije koronavirusa ali uprkos tome je do sada uspešno dodeljeno 22 individualna podsticajna sredstva u vidu opreme i alata za pokretanje ili proširenje postojećih delatnosti i poslova u opštinama Mamuša, Uroševac, Gnjilane, Štimlje, Кlina, Кosovo Polje, Đakovica, Peć, Mitrovica, Vučitrn i Prizren.\nU sklopu istog Programa uspešno su realizovana i dva projekta za zajednice: „Кabinet za informatiku“ u opštini Južna Mitrovica i „Ulična rasveta u selu Vojinovce“ u opštini Štimlje, dodaje se u saopštenju.\n„Poboljšanje uslova života i otvaranje novih radnih mesta za mlade u vremenima izuzetno loše ekonomske situacije uzrokovane pandemijom od presudnog je značaja za sprečavanje trenda odlaska mladih sa Кosova. Naš glavni strateški partner u stvaranju novih ekonomskih mogućnosti u 2021. godini jeste Кancelarija EU na Кosovu“, poručio je ministar za zajednice i povratak, Dalibor Jevtić.\nDirektnu korist od 22 individualna projekta je imalo 494 pojedinaca iz svih zajednica, dok je novi Кabinet za informatiku opremljen za 300 učenika iz aškalijske zajednice, a od nove ulične rasvete će direktnu korist imati oko 170 pripadnika albanske i drugih zajednica.\nU toku 2021. godine, Ministarstvo za zajednice i povratak i Кancelarije EU na Кosovu planiraju da, preko partnerske organizacije IOM, u okviru Programa za stabilizaciju zajednica podrže još 66 individulalnih i 15 projekata za zajednice na Кosovu, zaključuje se u saopštenju.


Potpisan Ugovor za „Stari dvorac“ u Beočinu\nNa Sajmu turizma u Novom Sadu, 29. septembra na štandu opštine Beočin, potpisan je Ugovor o zakupu „Starog dvorca“ u Beočinu, između opštine Beočin i privrednog društva za konsalting u turizmu Futurizam d.o.o.\nZasnovano na preporukama Evropske unije u vezi sa očuvanjem i revitalizacijom kulturnog nasleđa, Futurizam d.o.o. je uočio priliku i nužnost očuvanja i revitalizacije „Starog dvorca“ Špicerovih u Beočinu, koji s obzirom na svoje arhitektonsko-istorijske vrednosti predstavlja spomenik od nacionalnog značaja. Futurizam d.o.o. je osmislio idejno rešenje za projekat koji bi imao za cilj dovođenje dvorca u prvobitno fizičko stanje, uz dobijenu saglasnost od Zavoda za zaštitu spomenika iz Petrovaradina, i uvođenje nekoliko sadržaja koji bi doprineli njegovoj samoodrživosti i funkcionisanju u budućnosti. Dvorac bi u narednom periodu nakon sanacije, trebao da bude osposobljen za turističke namene, da bude rezidencijalni projekat sa nekoliko apartmana i restorana, kao i da bude doveden u prvobitno stanje.\nUgovorom koji su potpisali predsednik opštine Beočin Bogdan Cvejić, i direktor Futurizma d.o.o. Miloš Ćuruvija, ovo zdanje, poznato kao dvorac Špicerovih, za tri godine bi trebao da postane reprezentativni turistički objekat.


Milovi biznismeni rasprodaju imovinu u Crnoj Gori i beže u Beograd | WebTribune\nHome U FOKUSU Milovi biznismeni rasprodaju imovinu u Crnoj Gori i beže u Beograd\nMilovi biznismeni rasprodaju imovinu u Crnoj Gori i beže u Beograd\nPosted date: септембар 27, 2020 In: U FOKUSU\nDva biznismena, koja važe za bliske predsedniku Crne Gore Milu Đukanoviću, prodala su deo svojih poslova u toj zemlji, prenose crnogorski mediji.\nKontroverzni biznismen Brano Mićunović prodao je Turcima polovinu svoga biznisa sa izgradnjom hotelskog kompleksa u Budvi, piše dnevni list Dan.\nTurska firma „Merit Montenegro“ snosiće pola troškova realizacije investicije koja je planirana u iznosu od skoro 17 miliona evra i biće vlasnik polovine luksuznog hotelskog kompleksa u centru Budve, objavio je podgorički „Dan“.\nPrema navodima ovog lista, turska kompanija upisala se kao suvlasnik zemljišta na kom bi trebalo da se gradi hotel sa 12 spratova.\nNIJE ONAKO KAKO IZGLEDA: Vašingtonski sporazum je nešto sasvim drugo od onog što vi mislite da jestehttps://t.co/jGjgk3asu4\n— Webtribune.rs (@WebtribuneRs) September 26, 2020\nKako je objavio In4s, Mićunović je jedan u nizu biznismena bliskih odlazećem režimu Mila Đukanovića koji je odlučio da u poslednjih mesec dana svoje poslove deli sa kompanijama iz inostranstva.\nPrema informacijama tog portala, i kontroverzni crnogorski biznismen Veselin Vesko Barović je početkom septembra odlučio da rasproda veliki deo svoje imovine.\nBarović je 1. septembra objavio likvidaciju otvorenog investicionog fonda „Eurofond“, 2. septembra je prodao „Svis osiguranje“, a 3. septembra je prebacio deo akcija „Mimoza hotela Tivat“.\nTaj portal je ranije objavio kako je posle izbora u Crnoj Gori skočila potražnja iz Crne Gore za stanovima u elitnim beogradskim naseljima Vračar i Dedinje, pozivajući se na jednu agenciju za nekretnine.\n„Partnerska agencija za nekretnine iz Beograda zabeležila je 168 upita za stanove i kuće na Vračaru i Dedinju, prosredstvom advokatstkih kancelarija iz Crne Gore. Neko planira da nas napusti“,, objavila je ta agencija na svom Fejsbuk profilu.\nERDOGAN OPTUŽUJE MOSKVU: Rusi obučavaju sirijske borce i šalju ih u Libiju da podrže Haftarovu vojsku\nPočeo rat u Nagorno Karabahu – Ima mrtvih na obe strane, uništena ratna tehnika – VIDEO\nNe odlazi se od Rusije tako lako, naročito ne na Zapad: ZAJEDNIČKA AKCIJA RUSIJE I TURSKE\nKO ĆE STATI OVOM KRIMINALU NA KRAJ? Slučaj Vesne Tomić – ništa ne duguje, a preti joj prinudno iseljenje\nPOČELO ČIŠĆENJE: Lideri Srba u novoj vlasti CG pokrenuli krivične postupke protiv Milovih tužilaca\nČEDOMIR ANTIĆ IH URNISAO: “Zavetnici” u Pančevu prepravljaju potpise koje im je dao SNS VIDI SE DA SU NEISKUSNI – FOTO\nŠOKANTNA ODMAZDA IZ MOSKVE: Rusija će izdati besplatne i jednostavne e-vize za 53 zemlje, osim za SAD i Britaniju “JER SU IZVOR RATA I ZLA”\nDr Jovana Stojković odgovorila ministru Šarčeviću na pretnju da će Srbima oduzimati decu – VIDEO\nTAJNI SVEMIRSKI RAT: NASA “ispalila rakete na vanzemaljce“ u šokantnoj fotografiji sa Meseca


ANU RS: Predstavljeni "Ogledi" Slobodana Jovanovića, o knjizi govorio i Vojislav Koštunica - Opcija\nANU RS: Predstavljeni “Ogledi” Slobodana Jovanovića, o knjizi govorio i Vojislav Koštunica\n27-06-2019 Magazin, Nauka, Pocetna\nPredsjednik Narodne skupštine Republike Srpske Nedeljko Čubrilović rekao je da su rad i djela uglednog srpskog pravnika, istoričara, književnika i političara Slobodana Jovanovića dala ogroman značaj u razvoju srpske naučne, pravne i državotvorne misli i kulture.\nČubrilović je u Akademiji nauka i umjetnosti RS u Banjaluci, nakon promocije Jovanovićeve knjige “Ogledi”, objavljene povodom 150 godina od autorovog rođenja, novinarima rekao da je riječ o velikanu čije ime se nalazi u vrhu srpskih intelektualaca, a o čijoj je naučnoj i ljudskoj veličini govorio i proslavljeni pjesnik i intelektualac Jovan Dučić.\nOn je rekao da je život ovog naučnika i političara, koji se zalagao za pravdu i istinu, nažalost, obilježilo i izgnanstvo, ali da su ostale upamćene njegove slobodarske riječi: “Vratiću se u domovinu kad bude slobodna”.\nVojislav Koštunica, koji je napisao predgovor za “Oglede”, na promociji knjige je rekao da je Slobodan Jovanović izuzetna pojava – ne samo u srpskoj kulturi, već i u narodu.\n“U društvu Bogdana i Pavla Popovića, Stojana Novakovića, Jovana Skerlića i Jovana Cvijića, Milutina Milankovića – Slobodan Jovanović, pravnik, istoričar, sociolog i književni kritičar, prvorazredni predstavnik beogradskog stila, izdvaja se veličinom, snagom, lepotom i mnogolikošću svog dela”, istakao je Koštunica.\nKoštunica je naglasio da je Jovanović veliki srpski pisac koji je ostavio naučne knjige pisane najčistijim književnim jezikom.\nGovoreći na promociji profesor Duško Pevulja je naveo da je knjiga “Ogledi” nastala objedinjavanjem tekstova koje je Slobodan Jovanović napisao o svojim znamenitim sveremenicima i prethodnicima, i to – Dositeju Obradoviću, Vuku Karadžiću, Petru Petroviću NJegošu, Stojanu Novakoviću, LJubomiru Nediću, Bogdanu Popoviću i Jovanu Skerliću.


Dvospratna kuća u srcu Meksika kombinuje moderne elemente sa pomalo rustičnim dizajnom kako bi odgovorila svim potrebama rastuće porodice...\nImanje koje uživa u izuzetnom pogledu na grad, ograničeno strmom padinom sa dve strane, iskorišćeno je za stvaranje interesantnog doma koji se u svakom mogućem pogledu prilagodio svojoj lokaciji. Projekat je osmišljen tako da maksimalno koristi prirodno svetlo iz dva ključna pravca, tako da je unutrašnjost doma u gotovo svako doba dana okupana sunčevim zracima. Veliki prozori u svakoj prostoriji prožimaju enterijer klasičnim dodirom: oni se savršeno kombinuju sa nameštajem i hrastom koji ukrašava podove i plafone, a sve u cilju stvaranja što ugodnije atmosfere.\nKonstrukcija od armiranog betona kao i pregradni zidovi obloženi su sivim lomljenim kamenom različitih dužina, pa je na taj način postugnut izvrstan kontrast sa cementno-peskovitim završnim oblogama u neutralnim tonovima prostorija. Nimalo lak zadatak, s obzirom da je projekat uključivao stvaranje nekoliko različitih okruženja i zasebnih prostora jer je rađen za petočlanu porodicu.\nKako su u pitanju druželjubivi domaćini koji vole da kuvaju i organizuju česte sedaljke sa prijateljima, kuhinja i bašta su automatski izdvojene kao najbitnije prostorije. Tako je poseban akcenat stavljen na kuhinjski pod koji je kreiran pomoću laserski rezanog gvožđa i livenog betona, dok su svetla za trpezariju, ukrasni detalji na zidovima kao i detalji od crnog čelika u nameštaju iskorišćeni kako bi se upotpunila topla paleta boja.\nJoš jedan interesantan deo ove građevine čine glavna spavaća soba koja je potpuno nezavisna od društvenog prostora koji se nalazi u samom prizemlju. Njena najupečatljivija karakteristika jesu kosi hrastovi plafoni koji prostor čine širim i prostranijim. Inače, u ovom delu kuće nalaze se još dve manje spavaće sobe sa zajedničkim kupatilom, garderobom i privatnom terasom sa pogledom na dvorište.\nOva simpatična porodična kuća je savršen dokaz da se uz malo pametnog planiranja može postići (ali i očuvati) kontinuirani dijalog između svetlosti i neutralnog enterijera.


Izvor: SEEbiz.eu, 22.Okt.2019, 10:12\nBEOGRAD - Predsednik Srbije Aleksandar Vučić najavio je da će se 4. decembra sresti u Sočiju sa predsednikom Rusije Vladimirom Putinom, kao i da planira da narednog 9. maja na Dan pobede učestvuje u vojnoj paradi i Besmrtnom puku, u Moskvi.\nOn je za Sputnjik rekao da je nedavna poseta ruskog premijera Dmitrija Medvedeva prošla "mnogo bolje" >> Pročitaj celu vest na sajtu SEEbiz.eu << nego što je i sam očekivao, navodeći da je potvrdjena saradnja, iskreno prijateljstvo i najviši stepen poverenje koji imaju jedni u druge, kao i da su dogovoreni mnogi konkretni projekti.\nGovoreći o odnosima Beograda i Prištine, on je rekao da je "suština da dogovor treba da postignu oni koji moraju da urede svoju budućnost".\n"Dogovor u kome niko ne bi bio srećan do kraja. Ali, tog dogovora nema i neće ga ni biti. Srpske nežne uši bi volele da uvek čuju ono što im se svidja, iako to nije blizu realnosti. Ali, nije u tome problem. Problem je što Albanci ne žele da čuju ništa što je stvarni kompromis. I konačno, sve što se danas Srbiji nudi sa Zapada nije nikakav kompromis", rekao je Vučić.\nNa pitanje može li doći do promene formata dijaloga Beograda i Prištine i organizovanja neke međunarodne konferencije kako bi se došlo do rešenja, on je rekao da se plaši medjunarodnih konferencija.\n"Ali kada bi to toga došlo, morale bi da učestvuju sve velike svetske sile. Zalažem se za to da razgovaramo sa Albancima i da pokušamo da dođemo do kompromisa. Očigledno da je to teško", rekao je Vučić.\nVučić je rekao i da mu je nemačka kencelarka Angela Merkel, tokom jednog razgovora u Davosu, rekla da ta zemlja ne može da prihvati podele, razgraničenja i novo utvrđivanje granica.\nB92: "Nagrabusio je Altmajer koliko ću da ga gnjavim oko VW-a"\nRTS: Vučić: Ponovo ću pokušati da dovedem Folksvagen u Srbiju\nRadio Televizija Vojvodine: Vučić: Gnjaviću Altmajera oko Folksvagena, uskoro još jedna fabrika u Pančevu


Seminar o licenciranju klubova\nČetvrtak, 11. februar 2021. 13:27\nDanas je u „Kući fudbala“ održan drugi seminara o licenciranju klubova Premijer lige, a koji se odnosi na administrativni, zakonski, sportski i infrastrukturni kriterijima.\nPrigodnim obraćanjem učesnike seminara je pozdravio generalni sekretar NS/FS BiH Adnan Džemidžić.\nProšle sedmice je seminar započeo sa stručnim predavanjima o finansijskom kriteriju, a današnji nastavkak rada se odnosio na administrativni, zakonski, sportski i infrastrukturni kriterij u postupku licenciranja za sezonu 2021/22.\nPredstavnicima klubova su eksperati za kriterije u postupku licenciranje prezentovali zahtjeve koji trebaju biti ispunjeni tokom pripreme i dostave dokumentacije za postupak licenciranja za narednu sezonu. Dokumentacija se treba urediti i poslati u skladu sa rokovima iz Pravilnika o licenciranju klubova za učešće u UEFA-inim klupskim takmičenjima, kao i Pravilnikom za učešće u Premijer ligi BiH.\nSeminaru su prisustvovali predstavnici svih klubova Premijer lige BiH.


Visa i Raiffeisen organizuju konkurs za podršku malim i srednjim preduzećima | Nova Ekonomija\nVisa i Raiffeisen organizuju konkurs za podršku malim i srednjim preduzećima\nFoto: Visa i Raiffeisen banka\nVisa i Raiffeisen banka organizuju konkurs na kom će 50 malih i srednjih preduzeća u Srbiji moći da dobiju besplatnu izradu takvog onlajn servisa, uz besplatno jednogodišnje održavanje stranice, kao i brojne druge pogodnosti, navodi se u saopštenju.\nDve finansijske institucije navode da konkurs traje do 21. juna, a da na njega mogu da se prijave pravna lica sa sedištem u Srbiji kojima je je internet prodavnica neophodna za dalji razvoj.\nPored toga, biće obezbeđene usluge profesionalnog fotografa i obrade fotografija proizvoda, uputstva i obuke za korišćenje same platforme za prodaju, obezbeđivanje i podešavanje SSL sertifikata, odnosno protokola za sigurnu razmenu podataka na sajtu i online prodaju, kao i SEO optimizacija sadržaja (prilagođavanje sadržaja za bolje pozicioniranje sajta na online pretrazi).\nSvake sedmice stručna komisija će birati po pet preduzeća koja na najbolji način zadovoljavaju kriterijum kvaliteta dostavljenog poslovnog plana, i koja će dobijati pakete podrške.\nPobednici konkursa će nakon završetka nedelje u kojoj su dostavili prijave, a najkasnije u roku od pet radnih dana od završetka iste, biti obavešteni o svojoj nagradi.\nUčesnici u konkursu su obavezni da dostave sve informacije koje su zahtevane u formularu za učestvovanje na ZVANIČNOJ STRANICI.\nU saopštenju se navodi da su mikro, mala i srednja preduzeća okosnica razvoja privrede, a da samo u Srbiji posluje preko 100.000 porodičnih kompanija koje zapošljavaju preko 1.100.000 ljudi.\nDodaje se i da se poslovanje sve više prebacuje na internet, o čemu svedoči podatak da je onlajn kupovina u Srbiji zabeležila 2019. godine zabeležila međugodišnji skok od 32,8 odsto, kao i da je oko 1,8 miliona građana kupovalo na ovaj način razne proizvode.\nJovanović je ocenio da je važno da svi mali privrednici koji mogu iskoriste prednosti e-trgovine, odnosno što pre steknu neophodna znanja, veštine, ali i tehničku podršku za onlaj prodaju.\nMMF: Pad BDP Srbije od tri odsto u 2020. godini\nFilmski centar Srbije traži fond solidarnosti za slobodne umetnike\nPredrag Kon drugi put preti ostavkom u koroni\nRaiffeisen banka ponudila prvu metalnu Visa karticu u Srbiji\nRed pred bankom pokazatelj korišćenja digitalnih usluga\nFajon, Bilčik: Države Zapadnog Balkana da omoguće rad parlamenata\nAksa donirala porodilištima i ustanovama za decu proizvode vrednosti 4,8 miliona dinara\nPorše dao pet vozila za prevoz zdravstvenih radnika\nPodrška ugostiteljima u Srbiji i širom sveta (VIDEO)\nSvetski dan deteta u McDonald's-u\nCarGo Batler pomaže ugostiteljima\nUsled drastično manje posećenosti i velike ugroženosti ugostiteljskih objekat...\nKompanija Galenika a.d donirala je Institutu za onkologiju i radiologiju Srbi...\nProizvodi domaćih zanatlija uskoro u Lidlu\nKompanija Lidl Srbija potvrđuje svoju posvećenost domaćim proizvođačima - od...\nIKEA Srbija pokreće kampanju protiv nasilja u porodici „Siguran dom je bolji ...\nHleb i peciva za decu iz Zvečanske\nU oktobru je obeležen Svetski dan hleba, a kompanije Lesaffre i Pekarsko mlin...\nKompanija IKEA danas najavljuje pokretanje Green Friday kampanje u Srbiji, ka...\nApatinska pivara prva "Family Friendly kompanija" u FMCG sektoru\nApatinska pivara je prva kompanija u Srbiji u sektoru robe široke potrošnje k...\nZahvaljujući ekološkom projektu simboličnog naziva „Briga za svaku kap“, koji...\nErste Bank: Podrška privredi i građanima u kriznom periodu i dalje u fokusu\n"I tokom trećeg kvartala naš fokus je bio usmeren na podršku privredi, kako b...


VK Radnički Kragujevac – Sport\nОзнака: VK Radnički Kragujevac\nPosle seniora i juniora, i kadeti Vaterpolo kluba Radnički (2004. i mlađi) postali su šampioni Srbije, čime je nastavljena ovogodišnja dominacija kragujevačkog tima na državnoj smotri. Momci koje sa klupe predvodi trener Darko Šantić, do zlatne medalje su došli na finalnom turniru u Kragujevcu, zahvaljujući boljoj gol razlici od Banjice, sa kojom su na polufinalnom turniru odigrali nerešeno. Kragujevčani su…\nVaterpolo, VestiVK Radnički KragujevacLeave a comment\n22 јуна, 2021 Dejan M. Andrić\nJuniori Radničkog (2001. godište i mlađi), osvojili su novu titulu šampiona Srbije, trijumfom na završnom turniru, odigranom minulog vikenda u Zrenjaninu. Kragujevčani su tako kompletirali duplu krunu, pošto su prethodno osvojili i Kup Srbije. U reprizi seniorskog finala, Kragujevčani su deklasirali ekipu Novog Beograda, rezultatom 21:9, dok je bronzana medalja pripala Crvenoj zvezdi posle trijumfa nad Valisom (21:7). Kragujevčani su…\nSportovi na vodi, Vaterpolo, VestiVK Radnički KragujevacLeave a comment\nEkipa vaterpolista Radničkog do 18 godina osvojila je bronzanu medalju na Prvenstvu Srbije, odigranom minulog vikenda u Novom Sadu. Kragujevčani su najpre u grupnoj fazi ubedljivo nadigrali zrenjaninski Proleter (26:2) i ekipu Banjice 1 (13:7), ali su onda, u meču za prvo mesto u grupi, posle velike borbe i preokreta u poslednjoj četvrtini, poraženi od kasnijeg šampiona, Banjice 2 (10:8).…\nVaterpolisti Radničkog plasirali su se u finale Super lige Srbije, pošto su u „majstorici“ polufinala, na svom bazenu ubedljivo nadigrali ekipu Šapca, rezultatom 14:7. Kragujevčani su popravili utisak iz prve utakmice u Kragujevcu, u kojoj je Šabac bio uspešniji i posle uzvraćenog „brejka“ u gradu kraj Save zasluženo trijumfovali i plasirali se u završnu borbu za trofej. Šapčani su iskoristili…\nVaterpolisti kragujevačkog Radničkog plasirali su se u polufinale plej-ofa Super lige Srbije, pošto su i u revanšu ubedljivo nadigrali niški Nais, ovoga puta na svom bazenu, rezultatom 17:4. Polufinalna serija igra se u dve dobijene utakmice, a termini su 12, 15. i eventualno 19. maj. Prethodno su Kragujevčani bili ubedljivi i u prvoj utakmici u Nišu sa 18:6, pa su…\nVaterpolo, Vestivaterpolo, VK Nais, VK Radnički KragujevacLeave a comment


25-07-2021 13:33 Izdvojeno Srbija Društvo\nDok je u Srbiji u poslednja 24 sata preminulo još petoro ljudi od korona virusa, na aerodromima širom sveta je najviše ljudi od početka pandemije, a u Indiji je od Kovida-19 preminulo više od četiri miliona ljudi, pokazalo je novo istraživanje.\nVakcinacija (Foto: Jutjub)\nAerodrom Hitrou očekuje polazak 60.000 putnika dnevno, dok Gatvik kaže da očekuje 250 letova dnevno.\n„Postaje racionalno razmišljati da se okupljaju oni koji su zaštićeni, uz vakcinu, test ili potvrdu o preležanoj bolesti. Racionalno je razmišljati i (zbog onih) koji žele da rade, ugostitelji recimo, moraju da rade, moraju da budu zaštićeni i da svojim primerom pokažu šta od gostiju očekuju.\n„Ali tu postoji etička dilema koju možemo da rešimo", kazao je Kon.\nO ekološkoj katastrofi u najavi pročitajte OVDE.\nĐerlek preti: U Srbiji haos na jesen, rešenje obavezna vakcinacija! (VIDEO)


Pompeo: Američko-ruski odnosi nisu osuđeni na suparništvo iz vremena Hladnog rata - 22.01.2019, Sputnik Srbija\nOdnosi Sjedinjenih Američkih Država i Rusije nisu osuđeni na rivalitet iz vremena Hladnog rata, izjavio je američki državni sekretar Majk Pompeo na Svetskom... 22.01.2019, Sputnik Srbija\n„Nismo osuđeni na rivalitet iz perioda Hladnog rata“, istakao je Pompeo.\nOn je rekao da Sjedinjene Američke Države i Rusija moraju da se uključe u direktan dijalog kako bi se sprečilo širenje nuklearnog oružja.\nRusija Americi: Smeta vam naša raketa, a šta je sa vašim sistemom u Rumuniji\n21 Januar 2019, 15:01\n„Ove dve nacije su najveći posednici nuklearnih kapaciteta na svetu. Rusija je velika sila, što mi poštujemo i razumemo. Moramo da osiguramo da se odvijaju razgovori kako bismo sprečili i širenje i sve ostalo što dolazi sa posedovanjem tog nuklearnog oružja“, ocenio je Pompeo.\nProšle nedelje je predsednik Rusije Vladimir Putin izjavio je u intervjuu za srpske medije da Rusija ne želi novu trku u naoružanju i da je spremna za ozbiljan dijalog sa Sjedinjenim Američkim Državama o celom strateškom planu. Putin je istakao da je Moskva u decembru poslala Vašingtonu neke predloge o održavanju Sporazuma o likvidaciji raketa srednjeg i kratkog dometa.\nMoskva i Vašington su se više puta međusobno optuživali za kršenja nuklearnog pakta iz 1987. godine, kojim su zabranjene balističke i krstareće rakete dometa od 500 do 5.500 kilometara.\n16 Januar 2019, 21:16\nAmerički predsednik Donald Tramp izjavio je u oktobru da želi da povuče zemlju iz sporazuma, ali su ga evropski saveznici u decembru ubedili da Rusiji dâ grejs period od 60 dana do sredine februara za ispoštuje dogovor.\nRusija je odbacila optužbe i žalila se na američko oružje u Evropi koje može da ispaljuje krstareće rakete u dometima koji krše uslove Sporazuma o likvidaciji raketa.


Vlada RS: 9. januar 'republički praznik'\nIz Vlade Republike Srpske danas su saopštili da je, prema Zakonu o „Danu RS-a“, koji je Ustavni sud BiH osporio kao neustavan, 9. januar „republički praznik“.\n"U dane praznika Republike ne rade republički organi i organizacije, organi jedinice lokalne samouprave, preduzeća, ustanove i druge organizacije i lica koja profesionalno obavljaju uslužne i proizvodne djelatnosti", stoji u saopštenju iz Ministarstva uprave i lokalne samouprave.\nSkupština RS-a je, bez prisustva bošnjačkih poslanika, 25. oktobra na posebnoj sjednici u Banjaluci, usvojila Zakon o ”Danu RS-a”, po hitnom postupku i obavezala Vladu da izvrši usklađivanje Zakona o praznicima u dijelu koji se odnosi na ispoljavanje vjerskih sloboda.\nUsklađivanje zakona dosad nije obavljeno.\nU Zakonu o “Danu RS-a” se navodi da se na osnovu potvrđene volje građana RS-a 9. januar utvrđuje kao “Dan RS-a” koji se obilježava i praznuje kao sekularni praznik, a definiše se i da Vlada RS-a svojom odlukom uređuje način obilježavanja i praznovanja “Dana RS-a”.\nIz Vlade RS-a podsjećaju da je skladu sa članom 7. Zakona o praznicima RS-a, vjerski praznik pravoslavni Božić, koji se praznuje na Badnji dan i dan Božića, tako da pravoslavci imaju pravo na plaćeni izostanak s radnog mjesta 6. i 7. januara.


Beta 25. jula 2015. 10:35\nSedam osoba povređeno je u saobraćajnoj nesreći koja se dogodila u Nemanjinoj ulici jutros oko 7.10 kada su se sudarila dva tramvaja, kazala je agenciji Beta portparolka beogradske Hitne pomoći Nada Macura.\nTramvaji su se sudarili u blizini Vlade Srbije.\nVozač tramvaja broj dva (58) nije imao vidljivih povreda, ali je zbog krize svesti prevezen u Urgentni centar.\nTokom noći u Beogradu su se dogodile tri saobraćajne nesreće. U nesreći koja se dogodila oko 3.15 povređene su tri osobe. Muškarac (36) zadobio je višestruke prelome ruku i nogu, dok su još dva muškarca zadobila ortopedske povrede.\nHitna pomoć obavila je ukupno 111 intervencija, od kojih 32 na javnom mestu. Tokom noći najčešće su se javljali hronični srčani bolesnici zbog bolova u grudima i hipertenzije, a bilo je i velikog broja poziva zbog alkoholisanih osoba i tuča.


Rampe I parking sistemi - Macchina group\nBilo da imate kuću sa dvorištem, vilu, rezidenciju, letnjikovac, auto servis, prodavnicu automobila, hotel, bavite se uslugama parkiranja ili vam je u garaži potreban još jedno parking mesto, Macchina Group nudi Vam i rešenje za česti problem parkiranja u gradu na jednostavan i organizovan način. U našoj ponudi se nalaze kompletni parking sistemi za daljinsko upravljanje i naplatu parkiranja na otvorenim i zatvorenim parking sistemima, uz automatizovanu kontrolu ulazaka i izlazaka vozila.\nParking sistemi i rampe omogućavaju centralizovano daljinsko upravljanje, bolju kontrolu u veću efikasnost, koja najviše pogoduje poslovnim sistemima. Pored toga, automatske rampe za parkiranje pogodne su za svakodnevnu upotrebu i odličan su izbor kao sistem zaštite same garaže ili parkinga. Odlikuju se bezbednim podizanjem i spuštanjem prilikom svakog manevra.\nSistemi povezuju sve potrebne komponente kako bi Vaš parking ili garaža (otvoreni ili zatvoreni) bio prema savremenim standardima: rampe za svakodnevnu upotrebu, predviđenu za veliki broj otvaranja, kapije, indikatori koji u realnom vremenu pokazuju broj slobodnih mesta, table sa obaveštenjima za korisnike, kao i poslovni softver. Macchina Group pruža Vam kompletno projektovanje i izradu rampi i parking sistema, kao i održavanje i tehničku podršku za sve moguće probleme i pitanja.


Nova snaga i Kragujevačka inicijativa nastavljaju saradnju | Ritam Grada - vesti Kragujevac\nUdruženja Nova snaga i Kragujevačka inicijativa nastavljaju saradnju i posle izbornog ciklusa koji je završen u junu.\nPod zajedničkim imenom Alternativa, u okviru grupe građana, ove dve organizacije nastupaju od 2018. godine, kada su prvo potpisale Sporazum u saradnji, a kasnije napravile zajedničku strukturu organizacije i izašli na izbore 2020. godine gde su osvojili 4,5 odsto podrške građana Kragujevca.\nKako je saopšteno iz te organizacije, bojkot izbora, pre svega na republičkom nivou, odlaganje zbog pandemije, ali i sam Covid-19 verovatno su “sprečili Alternativu da zabeleži još bolji rezultat, a svakako podrška skoro 3.500 građana obavezuje da se nastavi dalje”.\n“Sada smo deo Skupštine grada Kragujevca i kroz odbornički klub nastavićemo da budemo opozicija svemu lošem što se radi u gradu, kao što smo to činili tokom prethodnih godina i u izbornoj kampanji. Očekujemo da nam se uskoro, kada se ispune sve predviđene procedure, na raspolaganje stave prostorije za rad i delovanje. Nova Snaga i Kragujevačka Inicijativa ponovo će pokazati da dobro organizovana grupa građana može da opstane i da ne mora po svaku cenu da uđe vlast da bi mogla da deluje, a na kraju ostvari i dobar rezultat na izborima. Nećemo bežati od saradnje sa drugim opozicionim organizacijama, ali samo na ravnopravnim osnovama”, poručuju iz Alternative.


Sudbina EU rešiće se na bugarskoj granici - Sputnjik Srbija\n12:25 14.09.2016 (osveženo 12:44 14.09.2016) Preuzmite kraći link\nMađarski premijer Viktor Orban izjavio je danas da će budućnost Evropske unije biti odlučena na granici Bugarske sa Turskom, a ne u Briselu, i pozvao je Uniju da obezbedi više novca Bugarskoj kako bi joj pomogla da unapredi odbranu svojih granica.\n„Uspešna odbrana Bugarske je u zajedničkom interesu svih nas“, rekao je Orban, koji je sa svojim bugarskim kolegom Bojkom Borisovim obišao ogradu sa bodljikavom žicom u bugarskom selu Lesovo, koje je deo rute migranata na putu ka EU, preneo je AP.\nOrban je dodao da Evropa malo brine za Bugarsku i pozvao je EU da pomogne toj zemlji, prenosi MTI.\n„Ako možemo da damo tri milijarde evra Turskoj, koja nije članica EU, nemoguće je da ne možemo da damo 160 miliona evra Bugarskoj“, rekao je Orban.\nBorisov, koji traži hitnu pomoć u vrednosti od 160 miliona evra od EU kako bi se unapredila granična bezbednost Bugarske, rekao je da bez zajedničkih napora svih zemalja-članica EU ne može da se nađe dugotrajno rešenje za migrantsku krizu.\nmigrantska kriza, EU, Bojko Borisov, Viktor Orban, Bugarska, Mađarska, Turska


Mali osveživač za uništavanje vlage i neprijatnih mirisa - Moj Enterijer – Kupatila, Nameštaj, Kuhinje, Garniture...\nOd otrovnih isparenja razlličitih farbi i poludisperzija, do vlage i buđi, kontaminirani vazduh unutar naših domova i kancelarija donosi negativan uticaj na naše zdravlje i može dovesti do različitih bolesti, pa čak i respiratornih, gugoročnih oboljenja. Na svu sreću, tehnologija pročišćavanja vazduha drastično je popravljena u poslednjih nekoliko godina, kako bi ljudima ponudila pristupačne načine za borbu protiv unutrašnjih zagađivača vazduha.\nRazvijen od tajvanske kompanije Titus & Wayne, Luft Qi osveživač vazduha, opisan je kao prvi kompaktni uređaj za poboljšanje kvaliteta našeg doma, koji tom prilikom koristi nanotehnologiju. Ovaj pročišćivač vazduha koristi metod znan kao fotokatalistična oksidacija, tehnologiju originalno izmišljenu od strane svemirske agencije NASA, kako bi sprečila kvarenje hrane, na primer, uklanjanjem bakterija iz mesa ili pesticide iz povrća i voća, sada primenjenu u svrhe održavanja naših enterijera zdravim.\nLuft Qi radi na širokom spektru ultraljubičastog svetla, kombinovanom sa volframovim oksidom, modifikovanim titanijum oksidom, odnosno, (TiO2) filterima, kako bi kreirao veoma reaktivne katalizatore koji uništavaju štetne mikrobiološke zagađivače. Luft Qi nije prvi koji koristi ovu novu tehnologiju pročišćivanja vazduha, jer je nekoliko sličnih, mada daleko glomaznijih modela, predstavljeno tokom nekoliko prethodnih godina.\nZa razliku od njih, Luft Qi je dosta manji i kompaktniji. Kreiran od aluminijuma, ovaj uređaj u obliku konzerve soka, teži svega 160 grama i poseduje moderan dizajn, dostupan u šest različitih boja, što samo znači, da svako ko se odluči za kupovinu neće morati da se muči oko njegovog uklapanja sa trenutnim kućnim dekorom. Štaviše, pošto Luft Qi jedino koristi PCO sistem, uređaj ne poseduje filtere, mislimo na one obične koji imaju rok trajanja, tako da korisnici nikada više neće morati da ih menjaju i kupuju.\nPROČITAJTE SLEDEĆI TEKST: Robot koji vaše zidove pretvara u slikarska platna


Tenis, 2011. u Sokobanji - Vesti TV Sokobanja\nTENIS:: Trener teniskog kluba Vegas Dejan Vasiljević podsetio je na prošlogodišnje teniske događaje u Sokobanji. U organizaciji ovog kluba odigrano je više turnira, od onih za najmlađe do fjučers turnira pod pokroviteljstvom međunarodne teniske federacije\n11.01.2012. VEST - Tenis\nTrener teniskog kluba Vegas Dejan Vasiljević podsetio je na prošlogodišnje teniske događaje u Sokobanji. U organizaciji ovog kluba odigrano je više turnira, od onih za najmlađe do fjučers turnira pod pokroviteljstvom međunarodne teniske federacije. Odigrano je 4 turnira treće kategorije, odnosno turnira u organizaciji regionalnog teniskog podsaveza, kao i jedan turnir za decu do 14 godina koji je organizovao Teniski savez Srbije. Deca do 9 godina su igrala po izmenjenim pravilima, sa mekšim lopticama i na skraćenom terenu. Vrhunac teniske sezone desio se od 19. do 25. septembra kada je odigran međunarodni turnir sa nagradnim fondom od 1300 dolara. Pobednik turnira bio je Španac Jordi Samper Montana.


Zapažen nastup na Međunarodnom sajmu turizma | RTK\nNa jubilarnom 35. Međunarodnom sajmu turizma, koji u Beogradu traje do nedelje, predstaviće se više od 1000 izlagača iz 46 zemalja sveta, među kojima i Turistička organizacija, Ribarska Banja i Regionalna privredna komora Kruševac.\nOtvarajući Sajam, državni sekretar za turizam Goran Petković istakao je da je Srbija aktivna u međunarodnim organizacijama, ali i u saradnji sa zemljama regiona, Evrope i sveta.\nSpomenici kulture Srbije su veliki turistički potencijal, rekao je ovom prilikom ministar kulture i informisanja Bratislav Petković, a ovogodišnji Sajam turizma u znaku obeležavanja jubileja 1700 godina Milanskog edikta. On je podsetio da se na teritoriji Srbije kulturno nasleđe proteže od samog osvita civilizacije, odnosno Vinče i Lepenskog vira, preko rimske civilizacije i srpsko-vizantijskog srednjevekovnog nasleđa, do monumentalnih novovekovnih tvrđava.\nTuristička organizacija Kruševca nastupa pod sloganom „Grad otvorenog srca“ u saradnji sa Regionalnom privrednom komorom, a na štandu koji simbolično predstavlja Arheološki park za vreme trajanja sajma održava se prezentacija vina iz Rasinskog okruga, kaže direktorka TO Marina Janković.\nI ove godine Ribarska Banja je zapaženim nastupom privukla veliko interesovanje brojnih posetilaca iz zemlje i inostranstva, a direktor Specijalne bolnice Dr Branislav Katančević najavio je još atraktivniju turističku ponudu u nastupajućem periodu. On je reakao da interesovanje inostranih turista nije nikada bilo veće i da se već polovinom maja očekuje dolazak oko 500 korisnika iz Amerike i Francuske. Takođe, najavio mogućnost proširenja kapaciteta. Posle kapitalne investicije izgradnje Welnes i spa centra, kako se čulo uslediće i izgradnja hotela sa četiri zvezdice.\nTuristički potencijali grada Kruševca otvaraju nove mogućnosti, posebno kada je reč o Jastrepcu, jednoj od najlepših planina na ovim prostorima, naglasio je zamenik gradonačelnika Kruševca Siniša Maksimović.\nKao zemlja partner Srbije na Međunarodnom sajmu turizma, Nemačka će predstaviti ponudu u oblasti kulturnog turizma. Porukom ovogodišnje manifestacije „Putovanja u srcu“ najveće turističke organizacije, agencije, turoperateri, planinski centri, banje, regije i zemlje sa svih kontinenata posetiocima će ponuditi aranžmane za predstojeću letnju sezonu. U okviru Sajma turizma održava se i 9. Međunarodni sajam hotelsko-ugostiteljske opreme Horeka, 8. Sajam suvenira „Posetite Srbiju“ i 4. Međunarodni sajam vina Beovajn.\nOznake:regionalna privredna komora krusevacRibarska banjasajam turizamaTuristička organizacija Kruševac\nPrethodno : „Petoletka“ najveći izvoznik u metalskom kompleksu Srbije\nSledeće : Država da ispita ispravnost mleka i stočne hrane


Ni ove godine pozorište ne odustaje od tradicionalne Večeri sa Matijom Bećkovićem uz malo prilagođen naslov Podne sa Matijom Bećkovićem. Matija će 27. decembra čitati svoje objavljene i neobjavljene stihove na sceni Danilo Bata Stojković. Sav prihod od prodaje ulaznica biće doniran u humanitarne svrhe.\nU skladu sa svim preporučenim merama prevencije čini se sve da pozorište bude bezbedno mesto, a da istovremeno ne izostane poseban osećaj gledanja predstave.\nS obzirom na trenutnu epidemiološku situaciju, preporučljivo je da se u što većem broju karte kupuju preko onlajn servisa, na linku >>, kako bismo izbegli čekanje u redovima ispred blagajne i olakšali svima da dođu do karata. Još jedan važan argument ide u prilog onlajn kupovini a to je da se novac prilikom otkazivanja predstave automatski refundira na račun kupca dok je za ulaznice kupljene na biletarnici refundaciju potrebno izvršiti na mestu kupovine.\nIz pozorišta poručuju:\n"Cenimo što ste u ovoj izazovnoj godini uz nas, svaka vaša kupljena karta nam mnogo znači, kao i svaki osmeh, suza i osećanje koje ste poneli nakon odgledane predstave iz naše galaksije legendarnih trenutaka! Svaka zvezda u njoj je posebna i nama dragocena – hvala vam što ste njen deo!\nŽelimo vam da u predstojećim praznicima pronađete mir i u ovo specifično vreme ne zaboravite da je pozorište mesto koje leči, ako ne drugo, makar dušu..."


Hapšenje na protestu u Vašingtonu: Demonstranti se sukobili sa policijom - 15.10.2021, Sputnik Srbija\nHapšenje na protestu u Vašingtonu: Demonstranti se sukobili sa policijom\nU zgradi Ministarstva unutrašnjih poslova u centru Vašingtona održan je protest tokom koga su se demonstranti sukobili se sa policijom. Uhapšeno je više ljudi. 15.10.2021, Sputnik Srbija\nProtest je održan zbog osporavanja projekata fosilnih goriva i pozivanja na proglašenje klimatske vanredne situacije, preneo je AP.Portparolka Ministarstva unutrašnjih poslova Deb Haland rekla je da je grupa demonstranata uletela u hol i povredila najmanje jednog pripadnika službe bezbednosti koji je odvezen u obližnju bolnicu.Policija i demonstranti su se sukobili ispred zgrade, a policajci su koristili tizere (pištolje koji proizvode elektrošokove) protiv nekoliko nenaoružanih demonstranata, rekla je predstavnica grupe koja je protestovala.Ministarka unutrašnjih poslova Deb Haland otputovala je u četvrtak i nije bila u zgradi Ministarstva tokom protesta.Rukovodstvo Ministarstva unutrašnjih poslova čvrsto veruje u poštovanje i podržavanje prava na slobodu govora i mirne proteste, navela je Melisa Švarc, portparolka Halandove u saopštenju.„Potpora glasova legalnih demonstranata jeste i biće važan temelj naše demokratije. Naša je obaveza i da svi budu bezbedni. Nastavićemo da činimo sve što možemo da deeskaliramo situaciju poštujući prava Prvog amandmana“, istakla je ona.Dženifer Falkon, portparolka Domorodačke ekološke mreže, koalicije domorodačkih Amerikanaca i ekoloških aktivista, procenila je da je uhapšeno 50 osoba.\n© AP Photo / Jacquelyn MartinProtest u Vašingtonu\nU zgradi Ministarstva unutrašnjih poslova u centru Vašingtona održan je protest tokom koga su se demonstranti sukobili se sa policijom. Uhapšeno je više ljudi.\nProtest je održan zbog osporavanja projekata fosilnih goriva i pozivanja na proglašenje klimatske vanredne situacije, preneo je AP.\nPortparolka Ministarstva unutrašnjih poslova Deb Haland rekla je da je grupa demonstranata uletela u hol i povredila najmanje jednog pripadnika službe bezbednosti koji je odvezen u obližnju bolnicu.\nPolicija i demonstranti su se sukobili ispred zgrade, a policajci su koristili tizere (pištolje koji proizvode elektrošokove) protiv nekoliko nenaoružanih demonstranata, rekla je predstavnica grupe koja je protestovala.\nMinistarka unutrašnjih poslova Deb Haland otputovala je u četvrtak i nije bila u zgradi Ministarstva tokom protesta.\nRukovodstvo Ministarstva unutrašnjih poslova čvrsto veruje u poštovanje i podržavanje prava na slobodu govora i mirne proteste, navela je Melisa Švarc, portparolka Halandove u saopštenju.\n„Potpora glasova legalnih demonstranata jeste i biće važan temelj naše demokratije. Naša je obaveza i da svi budu bezbedni. Nastavićemo da činimo sve što možemo da deeskaliramo situaciju poštujući prava Prvog amandmana“, istakla je ona.\nDženifer Falkon, portparolka Domorodačke ekološke mreže, koalicije domorodačkih Amerikanaca i ekoloških aktivista, procenila je da je uhapšeno 50 osoba.


Uskoro hapšenje Mladića i Hadžića - Klix.ba\nDirektor srbijanske BIA-e\nUskoro hapšenje Mladića i Hadžića\n17.10.2009. u 15:29\nDirektor Bezbjednosno informativne agencije (BIA) Saša Vukadinović izjavio je da će ova agencija, u saradnji sa drugim državnim organima Srbije, u najskorijem vremenskom roku uspješno završiti saradnju sa Hagom hapšenjem dva preostala haška bjegunca Ratka Mladića i Gorana Hadžića.\n"Siguran sam da ćemo u najskorijem vremenskom roku rešiti ovaj problem i tako ukloniti najveću prepreku koja stoji na putu Srbiji u daljim evropskim integracijama", rekao je Vukadinović.\nNa svečanosti u sjedištu Agencije, povodom obilježava 110 godina postojanja civilne službe bezbjednosti u Srbiji, Vukadinović je rekao pripadnici BIA, u saradnji sa drugim državnim organima, kojima je to, takođe, prioritetna obaveza, danonoćno rade na lociranju i hapšenju haških optuženika Mladića i Hadžića.\nOn je rekao da je zadovoljan profesionalnom saradnjom sa drugim službama bezbjednosti i državnim organima, što je, kako je naveo, rezultiralo i stabilnim stanjem bezbjednosti u Srbiji, uprkos brojnim bezbjednosnim rizicima.\nPovodom Dana Agencije, predsjednik Srbije Boris Tadić najavio je odlučan obračun s kriminalom, posebno s kriminalom prikrivenim u državnim institucijama.\n"Kada se neko bavi kriminalom prikrivenim u državnim institucijama, onda je njegovo zloćudno, maligno delovanje po društvo i društvene institucije kudikamo opasnije i izaziva veću društvenu opasnost", rekao je Tadić.\nOn je istakao da je srpsko društvo, kao i sva društva u regionu, iz rata devedesetih izašlo sa teškim socijalnim problemima i kriminalizacijom društva.\nPremijer Srbije Mirko Cvetković ocijenio je da BIA predstavlja jedan od stubova sistema sigurnosti u zemlji i doprinosi borbi protiv organizovanog kriminala i terorizma u skladu sa nacionalnim interesima Srbije.\nCvetković je istakao da su bezbjednosni kapaciteti zemlje podignuti su na viši nivo, formiranjem Savjeta za nacionalnu bezbjednost i Biroa za kordinaciju kao njegovog izvršnog organa.\nPripadnici Bezbjednosno informativne agencije obelježavaju 17. oktobar, u znak sjećanja na 1899. godinu, kada je Skupština Kraljevine Srbije donijela zakon o ustrojstvu Centralne državne uprave - Odjeljenja za povjerljive poslove policije.\nBIA formalno postoji od 27. jula 2002. godine, kada je na snagu stupio Zakon o BIA, kojim su civilni obavještajno bezbjednosni poslovi, prvi put u savremenoj srpskoj istoriji, izdvojeni iz Ministarstva unutrašnjih poslova.\n"Američki posao u BiH još nije završen"\n17.10.2009. u 15:51\nAbdullahove pristalice prijete protestima\n17.10.2009. u 15:26


Nezavisni blok: Peti korpus Armije RBiH i Atif Dudaković simboli otpora - Index.ba\nNovi udar na džepove: Raste cijena tjestenjine u BiH\nNezavisni blok smatra da hapšenje Atifa Dudakovića i ostalih pripadnika nekadašnjeg Petog korpusa za Krajišnike, kao i za bh. patriote, predstavlja težak udarac te da je taj korpus simbol otpora i hrabrosti.\nIz Nezavisnog bloka ističu da “historijske činjenice govore da je Dudaković bio prvi čovjek odbrane Krajine, te da je iz skoro bezizlazne situacije uspio poraziti i srušiti planove i Martića i Mladića i Legije i Fikreta Abdića i sa svojim narodom osloboditi veliki dio tadašnjeg okupiranog teritorija BiH”.\n– Mi se zalažemo za i vjerujemo u pravnu državu i nikakvi pokušaji izjednačavanja krivice, što se moglo iščitati iz izjava nekih visokih zvaničnika naše zemlje i regiona nakon presuda Haškoj ‘Šestorci’ i Mladiću, neće moći svrstati u istu ravan sve učesnike proteklog rata, nego da će sud historije, kao i pravno utvrđene činjenice, biti na strani onih koji su časno, dostojanstveno i hrabro branili svoju državu Bosnu i Hercegovinu – smatra predsjednik Nezavisnog bloka i poslanik u Parlamentu BiH Senad Šepić.\nPoslanici Nezavisnog bloka u Skupštini Unsko-sanskog kantona zatražili su da se zbog ovih aktuelnih dešavanja prolongira održavanje današnje redovne sjednice Skupštine, da se stanje stabilizira i posveti maksimalna pažnja, te pruži podrška u rješavanju toga slučaja u potvrdi istina i pravda, prenosi Oslobođenje.\n– Koraci i postupci Nezavisnog bloka su okrenuti budućnosti i izgradnji stabilne Bosne i Hercegovine, zemlje jednakih šansi za sve i evropske države u kojoj će naša mladost rado ostajati i živjeti – poručuju u saopćenju.\nPrethodni članakSjednica Vlade KS: Prihvaćen Projekt reforme korporativnog upravljanja u Kantonu Sarajevo i Gradu Banja Luka\nNaredni članakBakir Izetbegović: Hapšenje Dudakovića je bespotrebno ponižavanje osobe koja je bila dostupna istražiteljima tokom istrage


Tarašani ponovo mogu da koriste skelu - Portal 105.rs\nNaslovnaZrenjaninZR VestiTarašani ponovo mogu da koriste skelu\nTarašani ponovo mogu da koriste skelu\nBrod tegljač, čija je nosivost 1000 tona, pokretaće skelu koja će prenositi mehanizaciju, vozila i ljude sa jedne na drugu stranu Tise.\nNakon nekoliko meseci, koliko je traja obustava rada skele, nakon što je u funkciju stavljen brod tegljač, ovaj problem stanovnika Taraša je rešen. Ovo je posebno važan potez kada su u pitanju poljoprivrednici iz ovog sela, a koji zemlju obrađuju sa druge strane Tise.\nBrod tegljač je grad Zrenjanin iznajmio od brodogradilišta “Begej 2” kako bi on omogućio pokretanje ove skele, dok se, kako je zamenik gradonačelnika Zrenjanina Saša Santovac rekao, ne pronađe savremenije rešenje.\nDo ovog problema je došlo uveđenjem nove zakonske uredbe, a kojom je na međudržavnim rečnim tokovima zabranjena upotreba skele koja se vuče uz pomoć sajle.\nPrema rečima poljoprivrednog proizviđača iz Taraša, Dragane Žebarac, ponovno puštanje u rad skele će umnogome pojednostaviti dosadašnje funkcionisanje, ali će dovesti i do uštede, posebno kada su trošlovi za naftu u pitanju.\nOčekuje sa da brod tegljač, čija je nosivost 1000 tona, bude pokrenut u narednih par dana.


Perišić: Inckov zakon najveći udarac RS od kraja rata /VIDEO/ - NTV Arena\nPerišić: Inckov zakon najveći udarac RS od kraja rata /VIDEO/\nSrpska je odlučna da se odupre pravnom nasilju. Politički predstavnici iz RS od juče ne učestvuju u radu institucija BiH. Nametnuta odluka visokog predstavnika Valentina Incka stupila je danas na snagu , a Tužilaštvo BiH već je formiralo predmete na osnovu Inckovog Zakona.\nPredsjednik Zakonodavnog odbora Narodne skupštine Republike Srpske Dušica Šolaja izjavila je da su definisani određeni prijedlozi zakonskih rješenja, koji će se naći pred narodnim poslanicima na posebnoj sjednici zakazanoj za petak, 30. jula.\n“Ti prijedlozi su na fonu zajedničkog stava koji je došao i juče iz Narodne skupštine od predstavnika svih poltičkih partija u Republici Srpskoj”, rekla je Šolaja novinarima u Banjaluci.\nPrema njenim riječima, političke partije iz Republike Srpske iskazuju potpuno jedinstvo i zajednički odgovor kada je u pitanju nametnuta odluka odlazećeg visokog predstavnika.\nSrđan Perišić, savjetnik predsjednice RS Željke Cvijanović, ocijenio je da je odlazeći visoki predstavnik Valentin Incko nametanjem zakona o kažnjavanju negiranja genocida zadao najveću udarac RS od završetka rata i poručio Bošnjacima da ne računaju na to da će se jedinstvo srpskih partija istopiti u borbi protiv nametanja zakona.\n“RS ne može to da privhati i zato je postignuto jedinstvo svih parlamentarnih stranka, a građani su to jedinstvo očekivali i od pozicije i od opozicje. To može biti jedini kvalitetan i instituconalni odgovor takvom nametanju zakona”, naglasio je Perišić za Tanjug.\nTags: bih, rs, valentin incko, visoki predstavnik, zemlja\nNeće svi morati da prime treću dozu vakcine, dr Ana Banko objašnjava ko bi mogli da budu kandidati /VIDEO/


Raspisan konkurs za izbor novog direktora JDP - Kultura - Dnevni list Danas\nPočetna » Kultura » Raspisan konkurs za izbor novog direktora JDP\n1Piše: J. T. 29. jula 2019. 19.25\nRok za podnošenje prijava je 10 dana od dana objavljivanja konkursa, a UO ima obavezu da za 30 dana od završetka konkursa obavi razgovor sa kandidatima i dostavi osnivaču – Skupštini grada Beograda, obrazloženi predlog liste kandidata. Novog direktora imenuje Grad, a rešenje o njegovom imenovanju objavljuje se u Službenom listu grada Beograda.\nPrema uslovima konkursa, kandidati su dužni da pre prijavljivanja pisanim putem zatraže od JDP-a opštu dokumentaciju, koja obuhvata: redovan godišnji finansijski izveštaj JDP za 2018, program rada i finansijski plan za 2019. Statut, Pravilnik o organizaciji i sistematizaciji poslova pozorišta, model ugovora o radu direktora i podatak o visini njegove plate.\nZa mesto direktora JDP traži se: visoko obrazovanje iz naučne, umetničke ili stručne oblasti u okviru obrazovno-naučnog polja društveno-humanističkih nauka, master na akademskim studijama, strukovnim studijama, specijalističkim akademskim studijama, specijalističkim strukovnim studijama, najmanje deset godina radnog iskustva, od kojih najmanje pet godina u struci i u delatnosti kulture kojom se JDP bavi, znanje stranog jezika i rada na računaru. Kandidat treba da bude državljanin Srbije i da nije osuđivan za krivična dela.\nPrilikom izbora kandidata ocenjivaće se i dopunska znanja i sposobnosti: radno iskustvo u oblasti kulture i organizacione sposobnosti, znanje engleskog, francuskog ili nemačkog jezika, ostvareni rezultati od izuzetnog značaja za kulturu, dokazana sposobnost u rukovođenju ljudskim, materijalnim i finansijskim resursima, poznavanje poslovanja pravnih subjekata u oblasti delatnosti kojom se ustanova bavi i upravljanja njihovim resursima; iskustvo u iniciranju, organizaciji i realizaciji projekata iz oblasti kulture, kao i za obezbeđivanje potrebnih sredstava, poznavanje novih tehnologija i njihove primene u kulturi, komunikacija sa javnošću.\nNa čelu JDP od 2011. nalazi se glumica Tamara Vučković Manojlović. Ona je trogodišnji mandat v. d. direktora 2014. zamenila punim direktorskim statusom. JDP je osnovano 1947, a od 2006. je član Evropske pozorišne unije, čija će se skupština održati u oktobru u ovom beogradskom pozorištu u parku Manjež. Tamara Vučković Manojlović je nedavno u beogradskim medijima najavila „ambiciozne planove JDP“ – od gostovanja u Budvi na festivalu Grad teatar do Moskve i Sankt Peterburga, kao i priključenje evropskom projektu UNART, koje okuplja mlade umetnike i autore u Nemačkoj i nastavak priprema za Teatar „Bojan Stupica“.\nJugoslovensko dramsko pozorište, upravni odborBeograd\nKafe kuvar kaže:\n29. jula 2019. u 23.11\nE, da su pametni Dekića da dovedu gde bi nam kraj bio.


Ratko Mladić u pritvoru Haškog tribunala vodi računa o pravilima i proceduri - Vijesti.me\nFoto: Foto: sarajevo-x.com Autor: Angelina Šofranac\nRatko Mladić je bio "izuzetno kooperativan" po dolasku u pritvor Haškog tribunala, vodeći računa o pravilima, pravima i proceduri, rekao je sekretar suda Džon Hoking.\n"Mladića sam u utorak dočekao na aerodromu u Roterdamu, na stepenicama aviona, sa pritvorskim doktorom. Dobro smo komunicirali i razumjeli jedan drugog. Mladić je bio veoma kooperativan i nismo imali nikakvih problema. Obratio je pažnju na to što smo govorili", izjavio je Hoking na konferenciji za novinare u Hagu, prenijele su agencije.\nSuprotno izjavama njegovog advokata i sina da je 69-godišnji bivši komandant Vojske Repbulike Srpske dezorijentisan i mentalno nesposoban za izručenje, Hoking ga je opisao kao psihički stabilnog.\nMladić će biti pod ljekarskim nadzorom i Tribunal će mu, kao i drugim pritvorenicima, obezbijediti najbolju dostupnu medicinsku njegu.\n"Nije komentarisao optužbe protiv njega. Imao je puno pitanja o proceduri", rekao je Hoking.\nMladić, rijetko slikan bez uniforme i srpske oficirske kape, nosio je svijetlo-sivo odijelo i kravatu kada je izašao iz helikoptera u utorak veče.\nOn će u petak prvi put biti izveden pred sudiju Haškog tribunala, kako bi se izjasnio o krivici po tačkama optužnice koja ga tereti za genocid i zločine protiv čovječnosti nad nesrbima u BiH.\nTribunal je saopštio da je pojavljivanje Mladića u sudnici zakazano za 10 sati.\nNa pitanje da li Mladića u pritvoru posebno nadziru zbog mogućnosti samoubistva, Hoking je odgovorio odrečno.\nNaglasio je da će Mladić biti pod ljekarskim nadzorom i da će mu Tribunal, kao i drugim pritvorenicima, obezbijediti najbolju dostupnu medicinsku njegu.\nAmbasadorki BiH rekao da mu je kuća u Sarajevu srušena\nMladić je u prošlosti često citiran jer je govorio da će prije oduzeti sebi život nego da će završiti u Hagu. Kada je uhapšen prošlog četvrtka, kod sebe je imao dva pištolja ali nije pokušao da ih upotrijebi.\nAmbasadorka BiH u Holandiji, Miranda Sidran-Kamišalić, rekla je da je Mladić bio "veoma, veoma komunikativan" po dolasku.\nAmbasadorka je član zvanične delegacije sa kojom je upoznat osumnjičeni za genocid i koja je sa njim provela oko sat.\n"Pitao me je kako se zovem i odakle sam, želio je da čuje u kojem dijelu Sarajeva živim", rekla je Sidran-Kamišalić za Rojters.\nMladić joj je rekao da je njegova velika kuća u Sarajevu srušena.\nAmbasadorka je ponudila Mladiću pomoć u vezi sa konzularnim pitanjima ako to bude potrebno.\nKuća u kojoj je živjela porodica Ratka Mladića, za koju se haški optuženik raspitivao kada se sreo sa ambasadorkom BiH, nalazi se u sarajevskom naselju Pofalići.\nMladićeve prijeratne komšije su ekipi portala Sarajevo-x.com rekle da je kuća razrušena u ratu, od Mladićevih granata.\n"Od prije rata ja pamtim tu porodicu po dobru. Bili su zaista dobre komšije, naročito Ratkova majka", ispričao je Mladićev prijeratni komšija\nU proljeće 1992. godine, na početku opsade Sarajeva, presretnut je i snimljen Mladićev razgovor sa srpskim artiljerijskim pukovnikom koji je komandovao položajima iznad grada.\n"Velešiće tuci i Pofaliće tuci“, naređivao je general Mladić, misleći na dva sarajevska naselja.\n"Tamo nema mnogo srpskog življa."\nU njegovom glasu mogao se čuti prizvuk radosti kad je precizirao naređenje: "Da ne mogu da spavaju. Da im razvučemo pamet njihovu," piše portal Peščanik.net.\nJedan od prvih komšija je rekao da je u ratu bio šokiran i s nevjericom gledao na TV ekranima ono što je Mladić radio i naređivao da se radi.\nTaj isti Mladić s kojim su dijelili tugu i radost prije rata, kao i s njegovom porodicom, pucao je na njih. Pod njegovom komandom su ubijana njihova nedužna djeca, majke, braća i sestre...\n"Neko je kupio taj komad zemlje i ruševine prije nekoliko godina. Ne znam o kome se radi, nikada niko od tih ljudi koji su sada vlasnici nisu razgovarali sa nama... Zapravo mi svi ovdje pretpostavljamo da je kuća kupljena, a možda ju je i Mladićeva porodica zamijenila za neku drugu. Novi vlasnici su došli raščistili ruševine, postavili nove mjerače za struju i od tada ih niko nije vidio", ispričao je za Sarajevo-x.com jedan od Mladićevih komšija.\n"Od prije rata ja pamtim tu porodicu po dobru. Bili su zaista dobre komšije, naročito Ratkova majka", ispričao je Mladićev prijeratni komšija. Međutim, kako je rekao, nije mogao ni slutiti „kakav monstrum se krije u tom čovjeku".\nBramerc: Pravda se predugo čekala\nMladić je koristio moć da počini zločine koji su pocijepali jednu naciju i uništili čitave zajednice i mora snositi odgovornost, rekao je juče glavni tužilac Haškog tribunala Serž Bramerc.\n"Njegovi zločini su razorili zajednice i pocijepali jednu naciju. Šesnaest godina je dug period za čekanje pravde. To je dug period da se zna da je na slobodi neko odgovoran za tu traumu. Sada mora odgovarati za te ozbiljne međunarodne zločine," kazao je Bramerc na konferenciji za novinare u Hagu.\nOn je pohvalio srpske vlasti zbog hapšenja Mladića i rekao da su nade Srbije za ubrzanje procesa pristupa EU bile „veoma važna inicijativa“ za njegovo konačno privođenje pravdi.\nDodao je da je tražio od Srbije da objasni kako je Mladić uspio da izbjegne hapšenje proteklih godina.\n"Želimo da utvrdimo ko je proteklih pet godina pomagao Mladiću u skrivanju i želimo da snose odgovornost".\nBramerc je pozvao Srbiju da uhapsi Gorana Hadžića, jedinog preostalog bjegunca kojeg traži Tribunal.\nVlada RS pomaže odbranu\nPremijer Republike Srpske (RS) Aleksandar Džombić izjavio je juče da će Vlada RS izdvojiti finansijska sredstva za Mladićevu odbranu.\nDžombić je novinarima rekao da će ovakvu odluku danas predložiti Vladi RS, dodajući da očekuje da će ona biti i usvojena.\nPrema njegovim riječima, već je pokrenuta procedura dodjele pomoći Fondaciji koja će pružati pravnu pomoć osobama koje je Haški tribunal optužio za ratne zločine.\nHolandija koči kandidaturu Srbije\nHapšenje Ratka Mladića je djelimično smekšalo stav Holandije oko saradnje Srbije sa Haškim tribunalom i evropskim integracijama te zemlje i njegovo izručenje će biće dovoljno da Holanđani glasaju za ratifikaciju Sporazuma o stabilizaciji i pridruživanju.\nMeđutim, oni će najvjerovatnije spustiti rampu za dobijanje statusa kandidata za EU do kraja godine, objavile su beogradske ”Novosti”.\nHari van Bomel, potpredsjednik Evropskog komiteta holandskog parlamenta, rekao je za „Novosti“ da će Holadnija nastavi da insistira na hapšenju Gorana Hadžića.\n"Takođe, tražićemo odgovornost za ljude koji su pomagali u skrivanju Mladića proteklih 16 godina, a među njima su i pojedinci iz vlasti i vojske. Veliki problem je i kosovsko pitanje. Bez njegovog rješavanja, Holandija neće podržati status kandidata, a vjerujem da neće biti jedina evropska zemlja koja će zauzeti takav stav", kazao je Van Bomel.\nJoš se nije sreo sa Karadžićem\nMladić se još nije sreo da bivšim političkim liderom Republike Srpske Radovanom Karadžićem, kojem se sudi od 2009. i koji je u istoj pritvorskoj jedinici, kazali su advokati obojice.\nTužioci bi mogli pokušati da spoje njihova suđenja ali bi takav scenario mogao znatno odložiti suđenje Karadžiću, navodi Rojters. Karadžićev pravni savjetnik Piter Robinson je rekao da će on i Karadžić razgovarati sa Mladićem i njegovim timom odbrane prije odluke o mogućem povezivanju slučajeva.\n"To se nije još desilo i vjerovatno neće bar za nekoliko dana", rekao je Robinson.\n\_"Takođe, tražićemo odgovornost za ljude koji su pomagali u skrivanju Mladića proteklih 16 godina, a među njima su i pojedinci iz vlasti i vojske\_" ...eto prilike da se malo hapsi! Nista bez hapsenja, tamnicenja, turanja u bukagije....sto bolje to vise! Sve nas pohapsite!\nMrki trba da te je sramota komentara!!!!!!!!Sto redakcija to ne ukloni\nKad citam ove clanke sve ,,,ljudina,,do ,,ljudine,,prestanite da se junacite iza kompjutera idite rabotajte nesto.Kao prvo sta vas briga za Mladica pogledajte vi sta se cini u Crnoj Gori.


Odbranite ih od virusa | Dečji sajt\nAntitela ili imunoglobulini su sastavni deo imunog sistema svakog čoveka. Proizvodi ih naše telo, tj naša bela krvna zrnca pod uticajem antigena čiji je zadatak da ometaju normalnu funkciju imunog sistema. Ometači ili antigeni mogu biti polenova zrna, virusi, bakterije ili delovi bakterija i otrovi koje oni luče... U kojoj meri će organizam uspeti da se izbori s njima zavisi od toga u kakvom je stanju naš imunitet.\nImunitet predstavlja sposobnost organizma da se svojim mehanizmima odbrani od virusa, infekcija, bakterija, parazita i ostalih patogena. Da bi to mogao uspešno da radi, imunitet mora da bude u ravnoteži, ni prejak ni preslab. Oslabljen nije dovoljno efikasan da se bori protiv raznih bolesti, a previše aktiviran može da ošteti sopstveni organizam. Imunitet deteta počinje da se stvara već u majčinom stomaku, gde antitela klase IgG prolaze kroz placentu i štite dete od infekcija.\nNakon rođenja, dete preko majčinog mleka dobija antitela koja ga štite. Upravo zato je dojenje dece do šestog meseca života od izuzetne važnosti, jer su ona u tom periodu najosteljivija. Odojče u drugom i trećem mesecu života počinje da stvara vlastita antitela, dok se broj antitela dobijenih od majke, smanjuje i sa šest meseci uravnotežuje.\nU tom periodu je imuni sistem deteta skoro u potpunosti razvijen, ali nije dovoljno efikasan. U 12. godini, imunitet dostiže kapacitet kao kod odraslih, pa se zato kaže da najbolji imunitet imaju mlade i osobe srednje životne dobi.\nU današnje vreme imuni sistem sa raznih strana opsedaju loši spoljni uticaji: novi sojevi virusa, otporne bakterije, hemijske supstance iz hrane i vode, zagađenja iz izduvnih gasova...Kako dečji organizam ne stiže da obradi sve te neželjene supstance, često „radi prekovremeno“, zbog čega mu je potrebna podrška.\nOsnovna pravila za zdrav razvoj imunog sistema kod mališana su zdrava i uravnotežena ishrana, dovoljno sna, svakodnevni boravak na čistom vazduhu, fizička aktivnost, higijena ruku i usne duplje, pozitivna atmosfera u kući…\nSledeći korak u podršci jačanju dečjeg imuniteta predstavljaju i homeopatski lekovi. Jedan od njih je „Imunokind“, kompleksni homeopatski preparat u čiji sastav ulaze soli kalcijum, a koji možete kupiti u svakoj apoteci.\nIdealan je za decu koja često boluju od virusnih infekcija jer, pored toga što jača imuni sistem, obnavlja i čuva sluznicu gornjih disajnih organa.\nOvaj lek pomaže kod zapušenog nosa, kašlja i otežanog disanja i smanjuje šanse za razvoj druge infekcije. Mogu da ga koriste deca od prvog dana života i sme da se uzima u dužem vremenskom periodu, uz obavezne konsultacije sa pedijatrom ili farmaceutom.\nFoto: oval.az, kids4.com, nutraingredients.com


TV Most - Radovi na Muzeju savremene umetnosti teku po planu\nPremijerka Srbije Ana Brnabić je obišla radove na rekonstrukciji Muzeja savremene umetnosti u Beogradu. Kaže da je cilj Vlade da taj Muzej bude što pre završen jer je to važan segment kulturnog života Srbije. Ministar kulture Vladan Vukosavljević je rekao da radovi teku prema planu i da očekuje da Muzej bude otvoren tokom jeseni ove godine.\n"Muzej savremene umetnosti, nažalost, ne radi već 10 godina i cilj ove Vlade je da se on završi što pre i time pokaže da je to Vlada kontinuiteta", rekla je Ana Brnabić.\nDodala je da je Muzej savremene umetnosti važan segment kulturnog života Srbije.\n"U kulturu se nije previše ulagalo, ali nije sve u parama. Nešto je u tome da se više pažnje pokloni kulturnim događajima i stvarima koje se dežavaju u kulturi i zato je Muzej važan za Vladu Srbije", rekla je Brnabićeva.\nRekla je da je Muzej važan za regionalnu saradnju i povezivanje sa drugim muzejima u regionu.\n"Muzej savremene umetnosti će kao renovirani biti najlepši u regionu i to će pokazati da se Srbija etablira kao zemlja koja prednjači u regionu po raznim osnovama, a jedna je svakako kultura", rekla je premijerka i dodala da će nakon toga fokus biti na Narodnom muzeju.\nMinistar kulture Vladan Vukosavljević je rekao da radovi teku prema planu i da očekuje da Muzej bude otvoren tokom jeseni ove godine.\n"Dvadeseti oktobar bi bio poželjan i simboličan datum, ali kada je reč o građevinskim radovima može se nešto desiti, margina je 10, 15 dana ranije ili kasnije, ali nastojaćemo da to bude 20. oktobar", rekao je ministar kulture.\n"Muzej je sada pri kraju i negde oko 83 odsto smo završili sve što smo zamislili", rekao je Nakarada i dodao da se "kladi da će 20. oktobra biti otvoren Muzej".


Usluge > Liftovi > Električni liftovi > Liftovi bez mašinske prostorije\nLiftovi bez mašinske prostorije\nLiftovi sa mašinskom prostorijom\nLiftovi sa redukovanim\nKoje su to prednosti liftova\nbez mašinske prostorije,\nkao i generalne činjenice\nvezane za ovu vrstu liftova:\nStvara se veća korisna površina unutar samog objekta\nNema ulja (sem malih količina koje su neophodne za podmazivanje šina vođica i za podmazivanje mehaničkih komponenti u skladu sa specifikacijom proizvođača)\nSve komponente liftovskog postrojenja su smeštene iznad nivoa zemlje (na ovaj način se umanjuje rizik od istakanja ulja u tlo)\nNiži troškovi ugradnje u odnosu na konvencionalna liftovska postrojenja\nKoriste manje energije (70-80% manje energije u odnosu na hidraulične liftove)\nTiši rad kompletnog liftovskog postrojenja zahvaljujući bezreduktorskom načinu rada pogonskog agregata\nVeće brzine rada u odnosu na hidraulične liftove\nNivo buke od 50-55dBA, što je mnogo manje u odnosu ostale tipove liftovskih postrojenja\nObično se koriste za manje i srednje visoke objekte\nMehanizam pogonskog agregata je u potpunosti unutar voznog okna\nElektrični liftovi bez mašinske prostorije\nSvi liftovi, bili oni električni (frikcioni) ili hidraulični zahtevaju posebnu prostoriju u koju će se smestiti komandni ormar i pogonski agregat. Takozvana mašinska prostorija je locirana, u slučaju električnih liftova, u vrhu voznog okna dok je za hidraulične liftove obično locirana pored voznog okna u nivou najnižeg dela voznog okna.\nLiftovi bez mašinske prostorije su dizajnirani sa posebnom pažnjom vodeći računa o krajnjem cilju a to je da se minimalizuju ili u potpunosti izbegnu mašinske prostorije. Posebno osmišljen dizajn ove vrste liftova je omogućio da se kompletna oprema neophodna za funkcionisanje liftovskog postrojenja smesti unutar voznog okna i unutar jednog metalnog ormara skromnih dimenzija koji se obično smešta na poslednjem spratu odmah pored voznog okna.\nU ovoj konfiguraciji, vučni agregat (frikcioni motor) uspeva da vuče više sajle po jedinici dužine u poređenju sa pređenim putem kabine lifta,ali sve ovo se radi sa duplo manje snage zahvaljujući multiplikativnim faktorima sistema rolni kojim su opremljeni liftovi bez mašinske prostorije. Obično se koriste konfiguracije vučnih agregata sa bezreduktorskim načinom prenošenja pogonske sile direktno sa motora na pogonsku osovinu. Postoje i liftovska postrojenja bez mašinske prostorije koja koriste reduktorske pogonske agregate.


Srpska pomoćna policija rekordnom brzinom formirana i ukinuta\nNebojša Stefanović, ministar unutrašnjih poslova Srbije (arhivski snimak)\nDva dana nakon što je na snagu stupila Uredba Vlade Srbije na osnovu koje se formira Pomoćna policija, ministar unutrašnjih poslova Nebojša Stefanović izjavio je da se zbog pritiska javnosti ova uredba ukida i da ta policija neće biti formirana.\n"Moram da kažem da je neka hajka usmerena da stvori napetu klimu kao da MUP hoće da stvori nešto što je nakaradno i nepotrebno," smatra Stefanović.\nTermin Pomoćna policija uvodi se još 2005, kada je donošenjem tadašnjeg Zakona o Policiji ukinut Rezervni sastav Policije, a 2006. je uredbom predviđeno osnivanje Pomoćne policije. Koncept rezervnog sastava policije ili pomoćne policije predviđa angažovanje civila u vanrednim situacijama i nije nepoznat ni u drugim zemljama sveta.\nJavnost u Srbiji je osudila ovaj potez, a mnogi su formiranje ovog sastava uporedili sa “Hilfspolizei” koja je osnovana pod Hermanom Geringom 1933. godine u nacističkoj Nemačkoj.\nStručnjaci iz ove oblasti upozoravali su više puta da je u Srbiji od prekida koncepta civilne odbrane i zaštite bezbednosna situacija u vanrednim uslovima nešto što je ljudima strano i o čemu su nedovoljno informisani.\nI sam načelnik Sektora za vanredne situacije MUP-a Predrag Marić izjavio je da je problem svest građana jer je država napravila više od 30 godina pauze kada je reč o edukaciji najmlađih, a da je posledica loša svest o značaju u preventivi i reagovanju u ovakvim situacijama.\nZaštitnik građana Saša Janković je reagovao na ovu vest na zvaničnoj internet strani navodeći da pomoćna policija nije ništa novo i nepoznato kao formacija.\n"Pomoćna policija kao koncept dodatnog bezbednosnog aparata za posebne situacije nije nepoznat ni nov, ali je način na koji je ovih dana pokušano njegovo oživljavanje tipičan za politizovano i autoritarno shvatanje bezbednosti," navodi Janković.\nDarko Trifunović, iz International Strategic Studies Association takođe misli da formiranje pomoćne policije ne bi bilo loše za Srbiju i da odsustvo sistema civilne zaštite predstavlja veliki bezbednosni problem u zemlji.\n"Na kraju ko će to da plaća i u kojim situacijama će pripadnici pomoćne policije biti angažovani," zapitao se Trifunović. Po uredbi koja je odbačena, pripadnicima pomoćne policije bi pripala naknada u visini od 70 odsto prosečne zarade u Srbiji bez pripadajućih poreza i doprinosa po zaposlenom, isplaćene u mesecu koji je prethodio angažovanju.\nGovoreći o napadima opozicije da je pomoćna policija maska za nesposobnost Vlade, da je to način da se podrivaju institucije i da se formira partijska policija, ministar Stefanović je naglasio da su upravo predstavnici opozicije doneli tu Uredbu. On je naveo da je 2005. donet Zakon kojim se predviđa pomoćna policija.\nU uredbi se navodi i da ministar može u skladu s potrebama i bez raspisivanja javnog konkursa u Pomoćnu policiju angažovati lica koja su završila osnovnu policijsku obuku, Srednju školu unutrašnjih poslova, Višu školu unutrašnjih poslova, Policijsku akademiju, Kriminalističko-policijsku akademiju ili druga lica koja ispunjavaju uslove predviđene ovom uredbom. Ova odredba je mnogima zasmetala, jer se ministru policije daju prevelika ovlašćenja kada je angažovanje kadrova u pitanju.\n"Zakonom o policiji nije razrađen način njenog rada, a Uredbom koja je na brzinu doneta, pa se ukida preko noći ostavljena su nerazumna diskreciona ovlašćenja za zapošljavanje pomoćnih policajaca," navodi zaštitnik građana Janković.\nMinistar Stefanović je izjavio da nisu bile istinite kritike opozicije da je cilj formiranja pomoćne policije bio da se zapošljavaju partijski kadrovi, navodeći da su posao tu mogli dobiti samo oni koji su završili kriminalističku akademiju.


Чланци поређани по датуму: četvrtak, 11 jun 2020 - AGROPRESS - Udruženje novinara za poljoprivredu\nčetvrtak, 11 jun 2020 17:33\n- Radnika ima upola manje od onog broja koliko bi nam trebalo, iako je dnevnica od 2.500 do 3.000 dinara uz smeštaj i hranu. Da nema Roma sa juga Srbije ne bi nikako mogli da obavimo neophodne radove u malinjacima -rekao je Radović.Asocijacija je od Ministarstva poljoprivrede, vodoprivrede i šumarstva, prema njegovim rečima, tražila da se završi reonizacija i proizvođačima stavi do znanja da maline ne treba i ne mogu da se uzgajaju na svim terenima.\nčetvrtak, 11 jun 2020 17:27\nčetvrtak, 11 jun 2020 06:47\nOsiguranje poljoprivrede ima smisla\nU Leliću kod Valjeva AGROPRESS uz podršku DUNAV OSIGURANJA održao je stručnu radionicu o značaju voćarstva, organske poljoprivbrede i osiguranja poljoprivredne proizvodnje tokom koje su iskustva razmenili poljoprivrednici koji imaju i oni koji nemaju osiguranje.\nPoljoprivrednik iz Pepeljevca kod Lajkovca Vladimir Mitrović koji ima ratarsku proizvodnju na 120 hektara a gaji i goveda i svinje dve godine je osiguranik.\n"Nije bilo zadovoljavajuće sa drugim osiguranjima pa sam prešao prošle godine u Dunav osiguranje, bila su u dva navrata udari grada, izašli su ljudi realno procenili štetu na oko 800.000 dinara i to je isplaćeno relativno brzo", rekao je on.\nKako je dodao skoro celokupnu ratarsku proizvodnju od najvećeg rizika - udara grada osigurava u Dunav osiguranju.\n"I mladjim i starijim nosiocima gazdinstava preporučujem da sve osiguravaju jer to ima smisla", rekao je on.\nMilan Novaković, upravnik školske ekonomije „Poljoprivredne škole“ u Valjevu\nFarma svinja u Pepeljevcu\n"Sve osiguravamo a tokom dugogodišnje saradnje sa Dunav osiguranjem imali smo vrlo korektnu saradnju", rekao je on.\n"Ne shvataju da je osiguranje mogućnost da ne daj bože sutra nadoknade ozbiljnu količinu novca koje bi ostvarili proizvodnjom. Smatram da treba puno još raditi prvenstveno na edukaciji, da ljudi shvate da je osiguranje po meni u našim uslovima, gotovo besplatan vid zaštite ", rekao je on.\nDirektorka "Dunav osiguranja" u Valjevu Tatjana Unković rekla je da na području Kolubarskog okruga postoji tendencija rasta u osiguranju poljoprivrede od 12 miliona dinara premija pre nekoliko godina do 19 miliona dinara koliko je premija bila 2019. godine.\nTatjana Unković, direktorka Glavne filijale „Dunav osiguranja“ u Valjevu\n" Neki smatraju da je osiguranje skupo, a evo samo jednog primera za maline gde je očekivani prinos na 10 ari jedna tona, cena maline je 150 dinara za kilogram, pa je vrednost 150.000 dinara a ugovaranjem učešća u šteti od 10 procenata premija sa porezom iznosila bi 5.154 dinara. Sa 70 odsto regresiranja koliko se odborava u ovom regionu cena osiguranja za tog poljoprivrednika iznosila bi 1544 dinara", istakla je ona.\nNa trećoj radionici, čiji je suorganizator bilo udruženje novinara "Agropres", iskustva su razmenjivali stručnjaci i poljoprivredni proizvodjači.\nčetvrtak, 11 jun 2020 06:31\nNastavlja se konkurs za poljoprivrednike koji je prekinut zbog korone\nNastavak podsticajnih sredstava u oblasti poljoprivrede BEOGRAD, 10. juna (Tanjug) - Gradski Sekretarijat za privredu objavio je da se nastavljaju obustavljeni postupci za dodelu podsticajnih sredstava u oblasti mehanizacije, stočarstva, pčelarstva, voćarstva i povrtarstva za ovu godinu na teritoriji grada Beograda. Javni poziv za dodelu podsticajnih sredstava za nabavku traktora i poljoprivrednih priključnih mašina nastavlja se nakon vanrednog stanja, zbog čega je bio prekinut. Sredstva u iznosu od 130 miliona dinara koja su obezbeđena za ova podsticajna sredstva, promenjena su i sada iznose 113.510.000 dinara, navedeno je u saopštenju. Prihvatljivi troškovi su za nabaku novog traktora snage motora do 60 kilovata sa standardnim delovima, uređajima i opremom, uključujući pripadajuću traktorsku kabinu ili zaštitni ram. Takođe, nastavlja se Javni poziv za dodelu podsticajnih sredstava u oblasti stočarstva. Sredstva u iznosu od 20 miliona dinara koja su obezbeđena za dodelu podsticajnih sredstava u ovoj oblasti menjaju se i sada iznose 10 miliona dinara. Nastavljen je postupak dostave prijava na Javni poziv za dodelu podsticajnih sredstava u oblasti pčelarstva. Sredstva u iznosu od 40 miliona dinara koja su obezbeđena menjaju se i sada iznose 30 miliona dinara. Nakon vanrednog stanja nastavljen je i postupak dostavljanja prijava za Javni poziv za dodelu podsticajnih sredstava u oblasti voćarstva i povrtarstva. Sredstva u iznosu od 50 miliona dinara se menjaju se, tako da iznose 40 miliona dinara. Prijave dostavljene od 4. marta do 17. marta smatraju se blagovremenim, kao i dokumentacija pribavljena po javnom pozivu od 4. marta. Preostali rok za dostavljanje prijava po javnom pozivu je petnaest radnih dana od dana objavljivanja ovog obaveštenja. (Kraj) jls/dž\nčetvrtak, 11 jun 2020 06:21\nEpiskop šabački i administator valjevske eparhije SPC, najstariji po stažu vladika u SPC, odlučio je da Ordenom vladike Nikolaja odlikuje ministra poljoprivrede u Vladi Srbije, Branislava Nedimovića, bivšeg gradonačelnika Sremske Mitrovice. Nedimović je, kaže vladika za "Novosti", kao čelnik Sremske Mitrovice, pre nekoliko godina, zatražio blagoslov da se i u selu Ravnju, istorijski čuvenom po junaštvu, ne samo iz epske poezije o Zeki Buljubaši i njegovim "golaćima" i u delima Janka Veselinovića, izgradi crkva, "jer je bilo jedino selo u tom delu Srema bez pravoslavne bogomolje". -Dao sam blagoslov od srca, a zahvaljujući gospodinu Nedimoviću izgradnja bogomolje je odmah počela i, evo, završena je na radost svih nas -kaže vladika Lavrentije. -Od trenutka kada je došao po blagoslov i sve do sada video sam da je reč o ličnosti, koja nosi ljubav prema svome rodu i Bogu i zato neka nosi orden sveca iz Lelića i neka se njime ponosi. Orden Nedimoviću biće uručen na osvećenju crkve, danas(četvrtak) u Ravnju, koja je posvećena Svetom caru Konstantinu i Jeleni, a placa za nju, površine 40 ari, darovao je meštanin profesor Tomislav Pavlović.\nfeb 17, 2020 30327 Laka


Vlasnici polovnjaka da odahnu: Rešena nedoumica oko katalizatora | Ekspres.net\nVlasnici polovnjaka da odahnu: Rešena nedoumica oko katalizatora\nU pravilniku koji 5. jula počinje da se primenjuje i od koga strahuju mnogi vlasnici vremešnih polovnjaka, biće promenjena sporna odredba o ispunjavanju uslova za registraciju vozila koji se odnose na emisiju izduvnih gasova. Tako za kriterijum ne bi trebalo da bude uziman datum prve registracije vozila u Srbiji već datum njegove proizvodnje.\nU Ministarstvu napominju da je prema nalogu ministra Tomislava Momirovića u toku analiza odredaba tog Pravilnika i da je od Ministarstva unutrašnjih poslova i Agencije za bezbednost saobraćaja traženo da dostave predloge za izmene i dopune Pravilnika. Radi rešavanja pojedinih spornih pitanja Ministarstvo je i u komunikaciji sa predstavnicima Mašinskog i Saobraćajnog fakulteta, saznaje Sputnjik.\nNajspornija odredba Pravilnika usvojenog jula 2018. godine, čija primena treba da počne 5. jula, je upravo ta koja je u neravnopravan položaj stavila vlasnike automobile istog tipa i iste godine proizvodnje samo na osnovu toga da li su prvi put registrovani u Srbiji pre ili posle 1. marta 2014. godine.


Iran oslobađa Amerikance?\nDvojica američkih planinara osudjenih za špijunažu biće uskoro oslobodjena, sudeći po izjavi iranskog predsednika Ahmadinedžada\nAmerička državna sekretarka Hilari Klinton izjavila je „da je ohrabrena“ izjavom iranskog predsednika koji je najavio da će dva američka planinara optužena u Iranu za špijunažu i osuđena na osam godina zatvora, uskoro biti oslobodjena.\nU današnjem intervjuu, iranski predsednik Mahmud Ahmadinedžad, rekao je novinaru američke TV mreže NBC kako veruje da će Šejn Bauer i Džoš Fatal biti oslobođeni iz humanitarnih razloga u „roku od nekoliko dana“.\nStejt department je saopštio da tek treba da primi potvrdu da će oni biti oslobođeni. Državna sekretarka je izjavila da se Obamina administracija nada „pozitivnom ishodu“. Bauer i Fatal su prošlog meseca osudjeni na osam godina zatvora pod optužbama za špijunažu.


NUNS: VUČIĆ ŽELI APSOLUTNU KONTROLU NAD MEDIJIMA\nPokazalo se da vlada Aleksandra Vučića želi apsolutnu kontrolu nad medijima i da nema nameru da sprovede reforme u skladu sa medijskim zakonima, izjavio je predsednik Nezavisnog udruženja novinara Srbije Vukašin Obradović na redovnoj skupštini tog udruženja.\n“Godina za nama bi mogla da se opiše kao godina propuštenih šansi, a mislim da je mnogo prikladnije i bliže istini da vreme okarakterišemo kao period otreženjenja i suočavanja sa surovom realnošću”, ocenio je Obradović.\nObradović je ukazao da su novinari u proteklih godinu dana bili izloženi fizičkim i verbalnim napadima, da su ih pojedini ministri vređali, a da je sam premijer pojedine novinare nazivao lažovima.\n“Uvažavajući sve žrtve Vučićeve tabloidne Srbije, moram da primetim da je među napadnutim novinarima najviše članova NUNS”, napomenuo je Obradović.\nOn je ocenio da se NUNS u proteklih godinu dana nalazio pred velikim izazovima i da će člnaovi sami proceniti da li je dovoljno urađeno na zaštiti kolega i čuvanju bar malo slobode i pristojnosti ne samo u medijima nego i u društvu u celini.\nMedijska situacija u Srbiji je gora nego u najrigidnijim periodima Miloševićeve vladavine, smatra Obradović koji je ukazao da se u Radio televiziju Vojvodine vraćaju kadrovi iz Miloševićevog vremena i da je samo pitanje vremena kada će i Radio televizija Srbije biti upodobljena zahtevima vlasti.\n“Društvene mreže i portali oaza slobodnog mišljenja”\n“I juče je premijer govorio o tome šta treba da bude prva vest u dnevniku”, ukazao je Obradović, i dodao da se i u unutrašnjosti Srbije na prste jedne ruke mogu nabrojati mediji koji su “pretekli kontroli vlasti”.\n“Rugajući se svima nama vlast i dalje finansira Tanjug koji ne postoji. Sada je nepoznato ni po kom osnovu država daje novac Tanjugu ni kako ni kome korisnici Tanjugovih usluga plaćaju, i da li uopšte plaćaju”, ukazao je Obradović.\nOn je ocenio da su društvene mreže i portali oaza slobodnog mišljenja, ali da vlast nastoji da i taj prostor suzbije definisanjem pojma ko može da ima status novinara.\nObradović je ocenio da protest Novinar ne kleče, zatim protesti u Nišu i Novom Sadu, kao i protest Inicijative Ne davimo Beograd usmeren i prema pitanju slobode medija bude nadu da može biti bolje.\n“Želim da verujem da je ovo samo početak borbe za povratak medija novinarima i građanima. Ne smemo da se predamo, moramo da činimo sve da povratimo dostojanstvo medijske profesiji i da građanima pokažemo da radimo za njih, a ne protiv Vučića i za opoziciju”, objasnio je Obradović.\nŠef Odeljenja Misije OEBS za medije Gordana Janković ocenila je da novinarska profesija u Srbiji ima velike kapacitete i poželela uspeh u radu NUNS.\nNedim Sejdinović iz Nezavisnog društva novinara Vojvodine je rekao da NUNS ima veliki značaj i da je postao nezamenljiva demokratska institucija u Srbiji.\nUpišite tekst * + 4 = thirteen


Porsche privremeno obustavio prijem svih narudžbina - Auto Republika\nPočetna Vesti Porsche privremeno obustavio prijem svih narudžbina\nPorsche je privremeno zatvorio mogućnosti naručivanja bilo kog automobila iz game kako bi modifikovao i ponovo testirao svaki model, sa ciljem provere usklađenosti u odnosu na WLTP protokol, koji stupa na snagu u septembru.\nPortparol marke Porsche je izjavio da je kompanija uvećala nivo zaliha gotovih proizvoda, automobila kako bi se izbegla uska grla. Ipak, kupci koji žele da konfigurišu svoj novi Porsche, moraće da sačekaju na verifikaciju usklađenosti sa WLTP protokolom, pa tek nakon sprovođenja dodatnih procedura, da očekuju isporuku svog ljubimca.\n“Zbog toga što naše test procedure mogu da potraju, neki modeli će verovatno morati da pričekaju na isporuke, čak i nakon 1. septembra,” rekao je portparol. “Zato i jesmo uvećali zalihe svakog modela, baš kao što bi to uradili i sa tek predstavljenim novitetom, kako bi se minimizirali negativni uticaji zastoja.”\nOva tehnika je omiljena među proizvođačima, u situacijama smena generacija jednog modela. Ali, ovo je prvi put da je Porsche svesno uvećao zalihe vozila iz cele game, kako se ne bi osetile posledice procedura, koje je nužno obaviti pre stupanja novog protokola na snagu. Veruje se da će i ostale marke slediti istu strategiju kao Porsche.\nWLTP procedura je znatno strožija od aktuelnog NEDC ciklusa, prevashodno zbog toga što se vozila testiraju u realnim saobraćajnim, a ne više laboratorijskim uslovima. To primorava proizvođače na ugradnju dodatnih hardverskih komponenti, kako bi vozila ispunila nove zahteve. Zatim sledi ekstenzivno testiranje, a onda na osnovu toga, objava novodobijenih cifara u vezi potrošnje goriva i pratećih štetnih emisija.\nKomplikovani zahtevi zarad usaglašenja, već su primorali neke proizvođače da se odreknu pojedinh verzija iz game. Primer je i BMW sa svojim perfomantnim M3, iz F80 pokolenja, o čemu smo vas blagovremeno izvestili. Neki drugi proizvođači, opet, odrekli su se modela pogonjenih dizel agregatima.\nProizvođači su zainteresovani za ovu taktiku kako bi izbegli da im na zalihama ostanu velike količine vozila koje neće biti usklađene sa novim protokolom. Iako će vlade pojedinih zemalja dozvoliti da se i nakon 1. septembra, u prodaji nađe određeni procenat vozila (najčešće 5 – 10%) koja nisu u skladu sa WLTP protokolom, veoma je verovatno da bi sav eventualno preostali kontigent, morao biti poslat na reciklažu.\ntagovi: Obustava prodaje porsche WLTP\nprethodno Honda HR-V (2018.) pred restilizacijom, nova generacija za dve godine\nsledeće Novi BMW X5 premijerno u Parizu?\nŠef Nissana “nije imao pojma” u vezi s ponudom Renaulta Fiat Chrysleru


Motus Studio za održavanje tela - fizikalna terapija i rehabilitacija\nStudio za održavanje tela Motus – fizikalna terapija i rehabilitacija\nVi ste ovde > Početna / Studio za održavanje tela Motus – fizikalna terapija i rehabilitacija\nPredstavljamo vam Člana VirtualnogGrada – studio za negu i održavanje tela Motus! Ovo mesto postoji da biste se vi rešili zdravstvenih problema i osećali bolje. Čak, bolje nego što ste i mislili da možete! Njihova delatnost je fizikalna terapija i rehabilitacija, s akcentom na manuelnu medicinu. Ostale usluge su kineziterapija, elektroterapija, rehabilitacija, masaža.\nOd svih usluga fizikalne terapije, posebno se izdvajaju manuelna terapija i kiropraktika. Pomoću ovih terapija se već godinama izuzetno uspešno rešavaju različiti zdravstveni problemi.\nTretmani su namenjeni prvenstveno lečenju strukturalnih problema koštano zglobnog sistema. Takođe i drugih tegoba koje pogađaju većinu ljudi u današnjem vremenu. Ukoliko su vaši problemi bolovi u leđima, vratu, ramenima, rukama, nogama, išijas, trnjenje, slabija pokretljivost ekstremiteta, vrtoglavice ili glavobolje, studio Motus vam daje efikasno rešenje, koristeći potencijale vašeg sopstvenog tela.\nPogledajte više detalja o ovom studiju, kao i pojedinačnim uslugama, klikom na link onlajn prezentacije koju smo kreirali za njih – Studio za održavanje tela Motus – fizikalna terapija i rehabilitacija Novi Sad.


/ REKTORAT Centralna univerzitetska biblioteka /VIJESTI /NACIONALNI DAN PODIZANJA SVIJESTI O BIBLIOTEKAMA\nCentralna univerzitetska biblioteka (CUB) Univerziteta Crne Gore obilježiće 5. oktobra Nacionalni dan podizanja svijesti o bibliotekama, pod sloganom Čitamo prošlost, pišemo budućnost.\nProgram se realizuje u okviru Erasmus+ projekta Mreže servisa za podršku bibliotečkoj mreži Zapadnog Balkana (LNSS) kroz modernizaciju biblioteka i nivoa stručnosti i kvalifikacija bibliotečkog osoblja u visokoškolskim institucijama u zemljama Zapadnog Balkana.\nObilježavanje Nacionalnog dana podizanja svijesti o bibliotekama podrazumijeva organizovanje nekoliko programa i akcija u univerzitetskim i narodnim bibliotekama, čiji je cilj da podsjeti javnost na važnost učešća biblioteka u procesu formalnog i neformalnog obrazovanja, odnosno u izgradnji društva znanja, kao i da doprinese podizanju nivoa stručnosti bibliotečkog osoblja u cjelini. U ovoj manifestaciji učestvuju univerzitetske, narodne, visokoškolske i specijalne biblioteke, kao i Nacionalna biblioteka Crne Gore “Đurđe Crnojević”,\nNa inicijativu Centralne univerzitetske biblioteke da sve narodne biblioteke u Crnoj Gori podrže akciju pod nazivom BIBLIOTEKE ZA STUDENTE, odnosno da omoguće besplatan upis 5. oktobra za sve crnogorske studente, bez obzira na to da li su studenti državnog ili privatnih univerziteta, odazvale su se narodne biblioteke u Baru, Beranama, Budvi, Cetinju, Kotoru, Nikšiću, Herceg Novom i Podgorici. Cilj ove akcije je simboličan doprinos afirmaciji bibliotečko-informacione struke, ali i doprinos visokom obrazovanju u Crnoj Gori.\nPored toga, manifestacija Nacionalni dan podizanja svijesti o bibliotekama podrazumijeva i organizovanje prezentacija i predavanja namijenjenih akademskom osoblju, studentima i bibliotekarima. Programi će se održati 5. oktobra u sjedištu Centralne univerzitetske biblioteke, u Rektoratu Univerziteta Crne Gore, kao i u njenom odjeljku, Pomorskoj biblioteci u Kotoru. Tim povodom, Narodna biblioteka “Dr Radovan Lalić” u Beranama organizovaće izložbu knjiga iz legata Margite Lalić Terzić, koju će otvoriti dr Zoran Marsenić, potpredsjednik Opštine Berane.\nAgenda, 5. oktobar\nLNSS info flajer\nDART-Europe - portal doktorskih disertacija sa evropskih univerziteta\nViše od 1200 novih naslova u Centralnoj univerzitetskoj biblioteci\nPonovo otvorena čitaonica Centralne univerzitetske biblioteke\nPoklon dr Jelene Radonjić Centralnoj univerzitetskoj biblioteci\nCentralna biblioteka ponovo radi s korisnicima


Foto: Instagram/crvenazvezdafk / screenshot\nPosle Kostića, Šekularca, Nikolića, Aćimovića, Milovanovića, Šestića, Stojkovića, Savićevića, Stankovića, Marina i drgih, crveno-beli dres sa ovim brojem, po drugi put će obući Aleksandar Katai.\nMiljenik zvezdaške publike, od raskida ugovora sa Los Anđeles Galaksijem dovodio se u vezu sa crveno-belima, ali sada više nema dileme, jer su iz Ljutice Bogdana zvanično saopštili da se momak iz Sbobrana vratio!\n❗ Magiko se vratio kući ❗ 📝 ZVANIČNO: @aleksandarkatai je nova 🔟 Crvene zvezde! 🔥🔥🔥 #fkcz #czv #zvezda #zvezdaježivot #crvenazvezdafk\n- Magiko se vratio kući, napisali su iz tabora srpskog šampiona na društvenim mrežama.\nKrilni fudbaler zadužio je desetku i stavio paraf na dvogodšinji ugovor, na ime kog će 29-godišnji igrač zarađivati 480.000 evra po sezoni, uz sto hiljada za postpis.\nSledeća 1⃣0⃣?🤔 🔴⚪ #fkcz #czv #zvezda #zvezdaježivot #crvenazvezdafk\nKatai se tako vratio na mesto uspeha, u klub sa kojim je u sezoni 2015/16 osvojio šampionsku titulu, uz trofej namenjen najboljem strelcu lige, a jedino što mu nedostaje, jeste grupna faza nekog evropskog takmičenja sa crveno-belima.\nPodsetimo, Katai je u Zvezdu stigao nakon što je klub iz MLS lige raskinuo ugovor sa njim , zbog rasističkog ispada njegove supruge na društvenim mrežama.\nPre Galaksija, nastupao je za Čikago Fajr, Alaves, Olimpijakos, Platanias, Vojvodinu i OFI.